text:
Cap Negret7 frá 22 des til ..... ???
Gudmundur og mamma klippa jólapynt
Hugnið skal eisini til heldur Gudmundur :o)
Flott sær tað út
Jólapríði, sum Laila hevur gjørt. Mandarinirnar eru blivnar nakað gular nú :o)
Her tosa vit við Mariu og Klæmint
Nógvur fuglur í dag
Hesar hygga sær :o)
Skypa við Høgna, hann mátti raka sær áðrenn hann kom til Spania, stórur vandi
fyri
at verða handtikin á flogvøllinum fyri at verða Taliban :o) Anja er komin at hjálpa at pyntað jólatræði
Gudmundur hevur keypt Bob Esponja jólakúlur
Sær bara gott út
Hósmorgunin aftur sera gott veður, tað hevur verði sera heitt nú í nakrar
dagar, ligi um 24 gr um dagin, og púra stilli
Hesir báðir beistast meðan lýsingar eru, hyggja eftir Bob Esponja
Lufthavnin í Alicante
Høgni er komin til Spania í jólafrí
Vit eru til jólahugnað í skúlanum, tey skulu syngja og okkurt annað
Standandi frá vinstu: Pablo, Ilona, Aidana, Jewel, Olivia, Vicent, Flory,
Gudmundur,
Augustina, Julia. Sitandu eru í 3 flokki
Gudmundur næstan græt tá hann endiliga slapp at klemma Høgna
So er frokost á altanuni í bakandi sól, 24 hitastig
So aftur í skúlan, nú skulu øll oman á strondina har jólamaðurin skal koma
við einum báti
So gongur leiðin oman, tey størri børnini leiga tey smærri børnini :o)
Hettar dámar Gudmundur sera væl, følir seg mega vaksnan at ansa eftir teimum
smáu :o)
Her er jólamaðurin á veg inn við bátinum
Nógv fólk bíða eftir jólamanninum
Spennandi
So er jólamaðurin her og býtir karamellir út
Jewel, Olivia, Vicent og Gudmundur
Gudmundur fær jólagávu frá jólamanninum
Eitt flott cool ur
urini verða væl kannaði
Her standa børnini í kø at sleppa til jólamannin, Jose lærarin beint frammanfyri
Gudm
Mega nógvir bátar at síggja í góðveðrinum
Skúlin bjóðaði kaku, karamellur og eisini heitvín
Gudmundur fer inn í djórahandilin hvønn dag á veg heim frá skúlanum, altíð
okkurt spennandi at síggja. hann slapp at halda og kela hvølpunum
Anja vísir Høgna prutli
Holukøkur Gudmundur júst hugt eftir jólaløtuni hjá Kringvarpinum, har Bulrik
hevði
givið jólamanninum og Angelu gandapulvur :o)
Jólagløgg og holukøkur lítlajólaaftan
So er jólaaftans morgun og Gudmundur fingið eina jólagávu :o)
Ja hettar ber eisini til, borðtennis í stovuni
Baldur og Alda við jólagávu til Gudmundur
Endiliga er "frokost" hava bíða í ½ ár at fáa skerpikjøt, turra grind og spik
og annað lækkurt, eta sjálvandi á altanuni í bakandi sól, um 24 hitastig :o)
Mangt løgi hendir her í Spania, nú er ein drilli-nissa uppá spæl :o)
Gudmundur má renna og tuska øll møgulig støð
Inni í bumbutorninum á strondini lág eisini ein seðil
So heilt niðan til skrellibingjuna
So oman til svimjuhylin
Taðveitdenn um ikki hann eisini skuldi inn í svimjuhylin í kjallaranum
Endiliga kom hann fram til pakkan, nú var hann eisini eitt sindur móður at
renna
Vit skypa við Ninni
Soleiðis nú er Gudmundur liðugur at leggja jólagávurnar undir jólatræði
Dunnan er komin á borði, smakkaði ordiliga væl
Anja fekk tann stórsta pakkan
Eitt fótbóltspæl frá Jason abba og Ninn ommu :o)
Kardigan blusa frá Ninni
Ein mega stór legoerkja og Ninni Ninni also altíð er tú so stuttlig
Hettar var stóra gávan frá Høgna, Anja klár at fara til arbeiðis kl er farin
av midnátt jólaaftan
Høgni hevur sett fótbólts-banan saman
Gudmundur mega glaður fyri allar Jumbobøkurnar og Anders And bløðini :o)
So er 1. Jóladagur og Gudmundur fingið okkurt í hosurnar, her vóru ongar
stórar hosur so hann fekk uppí 2 :o)
FILMUR, Hettar er mega
stuttligt spæl, sum tit síggj so er eitt sindur køli í dag, bara 18 hitastig og
sólin bara frammi av og á
Gudmundur nógvar jólagávur
Jóladagur og vit fóru ein spaseritúr inn til Altea, áðrenn vit skuldu eta
náttara
Bobby slapp við fyri eina ferð skyld, her eru vit á brúnni mitt ímillum Altea
og Cap Negret. Eitt sindur køli í kvøld, Laila í dýnufrakka
Heimkomin aftur skuldi Gudmundur sjálvandi ein túr
So er Politistøðin bygd :o)
Gudmundur hevur spælt mega leingi við hesa :o)
Júst í ferð við at skeinkja mær ein góðan kaffimunn, guðstoy ein skorpión og
leyp
uppí loft mundi svíma, men kom niður á jørðina aftur tá Laila segði at hattar bara
var ein Silvurfiskur og slett ikki farligur, uff uff hjarta kom líkasum uppá pláss aftur.
Mega farligt at drekka kaffi í Spania :o)
Annan Jóladag fóru vit ein túr at vísa Høgna eitt serligt stað Castell de
Guadalest, har fólki goymdi seg fyri sjógrænarum fyrr í tíðini
Góð mynd við góðari bakgrund
WOW mega góð mynd, her er bakgrundin líkasum líkamikið
Inni í kongsborgini eru nógvir mega gamlir vakrir møblar
Skrivistovan á Kongsborgini
Ein hurð Gudmundur heldur at fólkini vóru mega stutt tá í tíðini :o)
Haldi mamma sær eitt lítið sindur bangin (hæddarskrekk ? )
Gudmundur sera áhugaður í hesum mynda-stabbunum ( ikki stabbanir á Økrum
Ingolf ) teir vísa Krossfestingina av Jesus og Gudmundur var so sera keddur
Inngongdin til Guadalest bygdina, mitt ígjøgnum fjalli
So er annar Jóladagur og fleskasteikin er á borðinum. Smakkaði mega væl við
sera góðum svørið, næstan betri enn heima í Føroyum,
helt Laila :o)
Her eru vit ein lítlan túr í Calp við Høgna
Her er also mega vakurt í Calp
So skulu vit líka til Anja ein túr, hon skal við ein biltúr niðan á eitt
fjall her í Benidorm har ein Krossur er
So hava vit parkera (ehm spáka niðan:o)) og fyrsta myndin er tikin. Benidorm aftanfyri.
Gøtan niðan til Krossin
Stórur Krossur á fjallinum við Benidorm, søgan sigur at eitt lítið flogfar
datt niður her og at familjan reisti krossin, eisini siga tey at "øska" verður
kasta út her
Nógvar minningar talvur á krossinum
Í Benidorm eru mega høg hús,
Benidorm
Tað var eitt lot her uppi, tað mesta vit hava uppliva í Spania :o)
Man sær ikki heilt hvussu høgt tað er, men her er also høgt niðurav
stabbasteininum
Tá vit koyrdu heim aftur, fór at regna og nakað av vindi var eisini. Vit meta
at hettar var ein tann mest vetrarsligi dagurin síðani vit komu til Spania.
Bilurin vísti bara 10,5 hitastig meðan tað regnaði. Men tað vardi ikki so leingi :o)
Her spæla tey okkurt mega stuttligt
Teir liggja og sóla sær
Baldur á vitjan :o)
Teir spældu leingi við Lego Politi-støðina
og við hettar, minnist ikki hvussu tað eitur
Mikukvøldið fóru vit út at eta pizza við Høgna og Anju, síðsti dagur hjá Høgna
her
Laila á strondini kl 07:45
Kl 08 tók eg hesa myndini og tað passar Jórun klokkan 08 :o)
Hósmorgun á lufthavnuni í Alicante, Høgni fer avstað aftur til Føroyar
So er klárt hjá Høgna at fara, flygur kl 11:10 og úr KBH kl 19:00 og er í
Føroyum kl 20:30 og har er tíbetur gott veður í FØ
ringt at siga bei bei :o(
Arbeiðast skal eisini, interneti riggaði ikki so væl hjá mær :o(
Gudmundur við Bobby at pissa, hann er byrjaður at samlað pengar, hettar kostaði
1€
Eg og Gudmundur eru eftir campingvogninum, ætlað okkum ein campingtúr í
nakrar dagar. Ætlað til Valencia og fara kanska mánadagin, Gudmundur hevur frí
til 9 januar
Viðførisberarin og kassin hjá Jan, eisini hava vit keypt eitt ella annað til
at seta sykluna hjá Gudmundur á viðføruberaran :o)
( haldi hann eitur so)
So er klárt at koyra til Altea
Mamma klár við myndatólinum, tá vit koma til Cap Negret :o)
Her koyra vit oman í garðin har vit búgva
Her stendur hann mega gott, vit búgva beint framm, til vinstru
Gudmundur óførur at hjálpa til, haldi hann arbeiddi gratis hesaferð :o)
So er Nýggjársaftan
Stákan í køkinum :o)
Tabas
Skerpikjøt, Turr grind, Turran fisk og spik hmmmmmmmm
Skerpikjøt á pannuna smakkar mega, bara nú eingir grannar koma at skelda
okkum :o)
Endiliga funnu vit ein handil í Albir, sum hevur fýrverkarí, vit keyptu ikki
so nógv bara 4 rakettir og 1 ljós-battarí
Vit skjóta tað fyrstu rakettina niðri á strondini, áðrenn Anja skuldi til
arbeiðis kl 22
Ikki so við Skype, her skála vit við pápa og Petur bróður, tey vóru øll hjá
mammu og pápa á Argjum, so vit tosaðu leingi við tey
skype stóð bara frá, ordiliga hyggiligt :o)
So eina rakett afturat áðrenn vit fara at spáka okkum inn til Altea at vita um
har var
Petur segði at tey hava selt húsini fyri 1.975.000 kr og eru væl nøgd :o) nakað fýrverkarí, men har var mestsum einki, onkrir útlendingar skutu eitt sindur
Hettar er okkara rekett á strondini, Laila er proff. myndafólk
Á veg til Altea mega gott veður, men nokso kalt
Mitt í Altea og ikki eitt menniskja her á midnátt: o(
Við strondina í Altea, sóðu 5 onglendingar skutu eitt sindur, annars totalt
steindeytt
Nei her er einki verðandi stað, best at fara heim aftur so vit kunnu skjóta
tað síðsta tá klokkan er midnátt í Føroyum ;o)
So eru vit komin heim og eru á strondini aftur
Laila við myndatólinum
Ja ja tað reina hygg her á strondini, klokkan er 01 her og midnátt í Føroyum
Hettar var so okkara síðsta rakett
Battaríi var ikki so gali
GOTT NÝGGJÁR YNSKJA VIT ØLLUM :o)
Flori vitjar
Gudmundur fingið pakkað frá Mai-Britt og teimum, mega fitt gjørt :o)


c: text/html

text:
Meðan páskareggini rulla byrjar kappingin um Løgmanssteypið av álvara 2. páskadag, skrivar HB á síni heimasíðu.
Í Gundadali tekur HB móti Skála sum klárar seg væl í næst bestu deildini við fullum stigatali eftir fýra dystir.
Eftir góða sigurin á sundalagsmonnum skrírisdag, er lagið gott í HB-leguni. Hatrikk til nýggja áleyparan, Arnbjørn T. Hansen, borgar fyri at mál eru í gaggunum á fyrrverandi HB-unglinganum.
Dysturin verður í dag 2. páskadag kl. 17.00
Allir dystirnir í 1. umfari eru hesir:
0604 Víkingur – B68
0604 MB – Giza/Hoyvík
0604 HB – Skála
0604 NSÍ – FC Suðuroy
0604 ÍF – B71
0604 B36 – TB
0604 07 Vestur – AB
0604 EB/Streymur – KÍ

robotstxt: allowed

filter: keep


text:
Spania
Vit komu inn í Spania týsdagin 28 juni um 5 tíðina
Pausa So eru vit komin uppá pláss í Camping Barcelona, týsdag kl 19. Ætlað okkum við
gratis bussinum, sum hoyrir til Barcelona centrum í morgin
Her er ein líka við at taka í okkara vogn, tað var um reppi
So er alt komi uppá pláss og grillin er tendra klokkan er uml 21
Laila vaskar klæðir
Tey svumu nógv
So ein túr inn í Barcelona Centrum
Í Macaró víðari við tokinum, fyrstu fer hjá Gudmundi at koyra í tok
Í Barcelona var also nógv at fáa til Gudmundur, hann bara gabaði eftir øllum
FCBarcelona tingunum
So á veg heim aftur til campingplássi,
bíða eftir tokinum
So kom toki, sera heitt var at bíða
So at bíða eftir bussinum, sum koyrir okkum á campingplássi
Og beina leið í svimjihylin
Vit bæði ein túr at fáa okkum ein góðan bita, Anja og Gudmundur eru í
campingvogninum bara einar 100 metrar frá
Kaffi smakkar mega gott, mega stert og mega lítið í :o) Gudmundur mátt líka koma at heilsa :o)
Hesin dámar best undir vogninum Tá tey høvdu svomi leingi, hvíla tey seg við filmi
Vit fóru at leita eftir einum lítlum djóragarði, sum skuldi liggja beint við
campingstaði, men funnu hann ikki
So ein túr til Macaró,
ein minni býur tætt við. Koyra við gratisbuss hjá Cplássinum
Her er eisini ein rúgva av FCB tingum
her bíða vit eftir bussinum til Camping plássi aftur
Taveitdenn um Gudmundur ikki fann ein Barelona kips pakkað Bei bei Camping Barcelona, eitt
ordiliga gott stað at campa í
Eftir at hava koyrt 2.800-2.900 KM og bara manglaði 51 KM
at koma uppá pláss, streykaði bilurin ella tvs hann orkaði ikki at
koyra, spydarin í botn og kláraði bara 60-70km/t, men eftir at hava
sløkt motorin eina løtu drønaðu vit avstað aftir, alt var bara ok ?? løgi
Nú nærkast skjótt GPS´arin sigur um 30 km eftir Vit síggja Benidorm fyri framman
Hesin royndi eisini at fylgja við hvar vit eru stødd í verðini :o) Finestrat yes nú nærkast
Link til Spania HEIMA í Finestrat


text:
Tindhólmur og Gáshólmur eru tveir sermerktir hólmar, sum av landi síggjast væl frá Bø og Gásadali.
Tindhólmur ber navn eftir tindunum Ytstitindur, Arnatindur, Lítlitindur, Breiðitindur og Boygditindur.
Í Sørvágssanginum, sum Jónvør Joensen í Sørvági yrkti, verða tindarnir nevndir Ytsti, Arni, Lítli, Breiði og Boygdi. Ein ramsa, sum børn brúktu at læra seg tindarnar uttanat.
Oyggin vendur í eystan og vestan við Dragasundi fyri innan móti Vágum og Gáshólmi fyri vestan.
Tað eru 3 fjórðingar úr Sørvági út í Tindhólm og 4 fjórðingar úr Sørvági út á vestara enda á Gáshólmi.
Sunnara síða á Tindhólmi er næstan bert góð fuglabjørg við nakað av urðum niðri við sjógvin, har ein partur av áseyði hevur sítt vetrarbit.
Millum Tindhólm og Gáshólm er bert eitt nakrar favnar breitt og grunt sund, men er tó rógvandi um tað Tindhólmsmegin.
Hann er víddarmerktur til 2 merkur og ber 60 áseyðir.
Gáshólmur er um 10 ha og er felags hjá teim 48 merkrunum í Sørvági. Hólmurin verður brúktur til veðragjólingar, ein uppá mørkina.


text:
Pætur Albinus 09.01.2017 (23:52)
Her eru heimsins bestu
Í desembur valdu tíðindafólk kring heimin Cristiano Ronaldo sum heimsins besta fótbóltsspælara. Hetta var tann sokallaði Ballon d'Or, sum á hvørjum ári verður latin heimsins besta.
Frá 2010 og fram til 2015 gingu fólkini handan Ballon d'Or og FIFA saman um útnevningina, men hetta samstarvið er nú steðgað, og tískil skuldi FIFA í ár sjálvt velja heimsins besta fótbóltsspælara.
Tíðindafólk, landsliðsvenjarar, landsliðsliðskiparar og almenningurin atkvøddu, og heiðurin sum heimsins besti, latin av FIFA, gjørdist eisini Cristiano Ronaldo.
Cristiano Ronaldo fekk 34,54% av øllum atkvøðunum, meðan Lionel Messi fekk annað plássið við 26,42% av atkvøðunum. Triðbestur var Antoine Griezmann við 7,53%.
Sum heimsins besti venjari í 2016 varð Leicester-venjarin Claudio Ranieri kosin frammanfyri Zinedine Zidane og portugisiska landsliðsvenjaran, Fernando Santos.
Heimsins besti kvinnuligi fótbóltsspælari er Carli Lloyd úr USA. Hon vann heiðurin frammanfyri brasilsku Martu og týsku Melanie Behringer.
Veitst tú eina góða søgu? Skriva til okkara á
red(at)in.fo
Les ella lýs í Lýsingartorginum – trýst her


text:
Legg lítt til lítt og ger tað títt, so verður tað mikið.
Tá veit hin svarti sær lítið, tá ið hann legst í fjøruna.
Knívleysur maður er lívleysur.
Tøgn kemur ikki á ting. Umsíðir lúgvast kúgv í mýri.
Orðabøkur á goymslu, sum grunnurin hevur verið við til at fíggja:
Føroysk samheitaorðabók. Ritstjórnað hevur Henning Thomsen.
Føroysk-týsk orðabók. Ritstjórnað hevur Ulf Timmermann.
Føroysk-donsk orðabók. Ritstjórnað hevur Zakaris S. Hansen.
Sponsk-føroysk skúlaorðabók. Bókin er ætlað miðnámsskúlunum. Í bókini eru útvald leitorð, ið eru mest viðkomandi hjá miðnámsskúlanæmingum og øðrum, ið vilja læra spanskt. Randi Meitil og Birgit Remmel hava ritstjórnað.
Donsk-føroysk orðabók. Eisini fløguútgáva. Ritstjórnað hevur Hjalmar P. Petersen.
Føroysk orðabók (heft og innbundin), sum Jóhan Hendrik W. Poulsen, Marjun Simonsen, Jógvan í Lon Jacobsen, Anfinnur Johansen og Zakaris Svabo Hansen hava ritstjórnað, var útseld, men eitt-binds útgávan í stívari permu er uppafturprentað og á goymslu.
Føroysk-italska orðabókin, sum Gianfranco Contri hevur ritstjórnað, er útseld.
Umframt omanfyri nevndu hevur grunnurin:
føroysk-donsku orðabókina, sum M. A. Jacobsen og Chr. Matras ritstjórnaðu og føroysk-norsku orðabókina, sum Eigil Lehmann hevur ritstjórnað, á goymslu.
Fløguútgávan av Føroysku orðabókini er útseld, men ókeypis atgongd fæst til hana á heimasíðuni hjá Orðabókagrunninum.


text:
Gýtingarstovnurin av toski á Landgrunninum er í spakuligum vøkstri, men veiðutrýstið er ov høgt.
Toskur á Føroyabanka er enn sera illa fyri, og hevur hann alla verju fyri neyðini.
Sera lítið er til av hýsu, gýtingarstovnurin á landgrunninum er tað minsta síðan stovnsmetingarnar byrjaðu í 1957, og hevur hann alla verju fyri neyðini.
Gýtingarstovnurin av upsa er væl fyri, hóast veiðutrýstið er ov høgt.
Mælt verður til at innføra ein veiðusetning, ið byggir á lívfrøðiligu tilvísingarvirði, og ið sigur, hvat skal gerast, um stovnarnir minka niðurum eina minstustødd.
Tilmælið og skjøl kunnu heintast niðanfyri


text:
Framhaldandi samskifti við
Talgildu Føroyar
Heimasíðan talgildu.fo er ein miðil í menning, og fer at vera fremsta samskiftisamboðið í framhaldandi arbeiðinum við Talgildu Føroyum.
Alt tilfar, sum verður almannakunngjørt frá verkætlanini, verður lagt á heimasíðuna, umframt viðkomandi slóðir til annað tilfar um talgilding uttan úr heimi.
Viðmerkingar og rættingar til síðuna, og til talgildingarverkætlanina sum heild, kunnu sendast til danjal.pauli.haraldsen@gjaldstovan.fo. Møguleiki er eisini at viðmerkja á okkara Facebook síðu.
Øll áhugaði eru eisini vælkomin at seta seg beinleiðis í samband við:
Dánjal Pauli Haraldsen, verkætlanarleiðari, danjal.pauli.haraldsen@gjaldstovan.fo
Nicolai Balle, verkætlanarstjóri, nicolai.balle@gjaldstovan.fo
Ráðgevar
Oyvindur av Skarði, strategi, oyvindur@vmr.fo
Páll Nolsøe, kunning; palln@tinganes.fo
Johannes Pauli Poulsen, kostnaður og nytta, johannes@fmr.fo
Jóanna Djurhuus, lógargrundarlag, jod@vmr.fo


text:
Tað var einki minni enn ein sera litrík og føgur sjón, sum vágbingar vaknaðu upp til í morgun, tá tvey av risastóru Maersk veitingarskipunum lógu við bryggju í Vági. Her skulu tey liggja í eina tíð, til tey bæði seta kósina móti eysturstrond Kanada, har tey skulu veita sínar tænastur í sambandi við oljuvirksemi. Heldur enn at hava skipini liggjandi í danskari ella skotskari havn hevur leiðslan í Maersk saman við góðum ráðum frá føroyskum yvirmonnum tikið eitt fyri Føroyar og føroyingar skilagott stig, nevniliga at brúka føroyska havn og føroyskar vørur og tænastur.
Tað er strategiin og politikkurin hjá landsstýrinum, Vinnuhúsinum og vinnuni annars at gera Føroyar til ein maritiman tilfeingisdepil, og ber til at siga, at slíkt stig sum hetta hóskar væl inn í ta myndina. Einki at siga til, at tey í Vági fegnast, tí tað hevur leingi verið ynskið hjá býráðnum har at fáa útlendsk frálandsskip at brúka Vágs havn sum tænastuhavn. Í hesum sambandi hava myndugleikarnir lagt nógva orku í útbygging av havnini og at marknaðarføra hana á oljumessum. Herfyri fegnaðist borgarstjórin, Dennis Holm, um, at Maersk hevði tikið hetta stigið. Tá varð fyrri av Maersk bátunum, Maersk Launcher júst komin á Vág. Nú er so seinna skipið, Maersk Lancer eisini komið at bryggju.
(Sí eisini samrøðu við skiparan, Magnus Andrias Samuelsen úr Havn á oljan.fo í dag. Hann heldur føroyingar eiga at gera eitt miðvíst marknaðarføringsarbeiði fyri at fáa útlendsk reiðarí at brúka Føroyar sum tænatustað eisini)


text:
Ómegd og mytumakarí á Christiansborg
11. september 2016
Allar orsøkir eru til at velja Sambandsflokkin á komandi fólkatingsvali, tí verandi fullveldisumboð gera lítið annað enn at skapa konfliktir, og verulig úrslit eru eingi
Valtrummurnar hoyrast væl, og møguleiki er fyri, at fólkatingsval verður útskrivað í ótið.
Hóast stutt er fráliðið síðani seinasta fólkatingsval, stendur øllum greitt, at lítið og einki kemur frá verandi fólkatingsumboðum.
Verður sammett við mongu og góðu úrslitini, ið Sambandsflokkurin kann vísa á undanfarnu tvey fólkatingsvalskeiðini, kemur púrt einki á skaftið hjá Javnaðarflokkinum og Tjóðveldi.
Sita á knøunum hvør hjá øðrum
Føroyingar fáa bert glansibíløt og reyp um fólkatingsumboðini. Veruleikin er, at Javnaðarflokkurin og Tjóðveldi kastað saman. Fólkatingsumboðini hava skrivstovur lið um lið. Tey búgva eisini hurð um hurð. Tey reka ein og sama fullveldispolitikk og ganga sum heild í takt.
Politiska stavnhaldið er áhaldandi grenj um eina loysingargrundlóg og sjálvsavgerðarrætt. Hetta er slíkt, sum ikki hoyrir heima á Christiansborg men í Løgtinginum og úti millum føroyingar.
Á sama hátt, sum Javnaðarflokkurin hevur boygt seg fyri Tjóðveldinum her í Føroyum, hevur sonevndi “samríkisflokkurin” eisini kapitulerað og svikið síni lyfti í politikkinum í Fólkatinginum.
Mytumakarí og ómegd
Nýggjasta orsøkin til at venda teimum bakið og seta Sambandsflokkin til at umboða Føroyar á Christiansborg kom nú um dagarnar.
Ómegd og mytomani var høvuðsinnihaldið í tí, sum fólkatingsumboðið hjá Tjóðveldinum gjørdi burtur av sær á fólkatingsins røðarapalli.
Undir einum fíggjarlógarorðaskifti komu undirbrotlig sjónarmið um, at føroyingar keypa fyri 1,2 milliardir krónur meira úr Danmark enn øvugt. Eftir øllum at døma elvir hetta til nationala trongd í fullveldishøpi.
Tað rætta er, at føroyingar hava altíð handlað nógv við Danmark, og løgið nokk hava vit altíð fingið vørur afturfyri í hesum handli.
Álvaratos, hvar er trupulleikin?
Hví skal Tjóðveldi liva av at framstilla føroyingar sum eitt kúgað fólk?
Ein milliard hvørt ár
Hetta við pengunum, sum føroyingar keypa fyri, verður á Fólkatingsins røðarapalli – uttan nakran samanhang yvirhøvur – knýtt upp í ríkisveitingina, ið verður søgd at hava lítlan týdning, hóast hon er rein inntøka beint í landskassan, markað til pensjónir, sjúkrahús og aðra vælferð í Føroyum.
Hetta er tað, sum kapparnir avrika fyri Føroyar í Fólkatinginum: politisk ómegd, mytomani og nationalistiskt smáputl.
Skiftið út
Fyri ein góðan ordan skyld skal eg nevna veruligu tølini.
Fakta er, at Ríkið tilsamans leggur uml. eina milliard krónur eftir seg í Føroyum hvørt einasta ár, og sum øll vita, fær Ríkið nakað afturfyri – ikki minst í uttanríkispolitiskum samanheingi.
Hvørki Tjóðveldi ella Javnaðarflokkurin hava nakrantíð kunnað víst á, hvussu milliardaholið skal fyllast út – hvørt einasta ár – um loysingin skal gjøgnumførast. Hjá teimum er nóg mikið at tala til kenslur hjá fólki.
Allir føroyingar – við undantaki av víðgongdum nationalistum – síggja, at samstarv og úrslit fyri Føroyar, sum Sambandsflokkurin stendur fyri, tá ið hann er í Fólkatinginum, er tað rætta.
Okkara politikkur skapar samstarv, samanhald, úrslit og góð viðurskifti í Ríkisfelagsskapinum, sum er ein stórur fyrimunur fyri Føroya land.
Skiftið nationalistarnar út á komandi fólkatingsvali.
Bárður Nielsen
formaður í Sambandsflokkinum
RN
Aftur


text:
Hóast talið av innbrotum um jólini er fallið munandi seinastu árini, so er stígur komin í fallið.
Sambært JyllandsPosten vórðu 335 innbrot fráboðaði frá 20. desember til í morgun, jólaaftan, og tað er nakað tað sama sum í fjør. Av hesum vórðu 101 innbrot skrásett 23. desember.
- Árini kunnu ikki heilt samanberast, tí halgidagarnir fella ymiskt. Men alt bendir á, at talið av innbrotum fer at liggja á sama støði í ár sum í fjør, sigur Lars Mortensen, varapolitiinspektørur, við JyllandsPosten.
38.257 innbrot vórðu skrásett fyrstu níggju mánaðirnar í ár í Danmark, samanborið við 43.165 somu mánaðir í fjør. Hetta fallið tykist tó ikki hava ávirkað jólini.


text:
Tilgongd fyri tilmelding í Heldina
Myndugleikar, sum ynskja at binda seg í Heldina skulu undirskriva ein sáttmála um tænastustig. Hesin sáttmálin tryggjar góðan rakstur á Heldini, og at allir luttakarar fylgja somu spælireglum.
Mælt verður til at luttakarar seta seg í samband við Heldardepilin sum fyrsta stig í einari menningartilgongd. Orsøkin er at ávísir smálutir í menningini verða ávirkaðir av Heldini, og tað er best um hetta verður rætt frá byrjan. Send ein teldupost til heldin@gjaldstovan.fo, fyri at fáa hesar smálutir í rættlag, í samband við kravfestingina.


text:
Mynd: Myggenes - Facebook bólkurin hjá Gitte Henning.
Myggenes landaði í Hvide Sande
Tað er ikki einans Gitte Henning, ið megnar at gera roktúr, eitt annað skip hjá Henning Kjeldsen, Myggenes, landaði á flaggdegnum 380 tons av nebbasild í Hvide Sande.
Teir hava fiskað eystur úr Skotlandi hendan túrin og fiskiskapurin hevur verið framúr góður, hetta er størsta lastin, ið er landað til í Hvide Sande nakrantíð.
Øll lastin er seld til FF Skagen, ið eisini hevði úr at gera tá ið Gitte Henning landaði sína fyrstu last, ið samstundis er størsta lastin, ið nakrantíð er landað til FF Skagen.
Myggenes fór aftur til fiskiskap eftir nebbasild so skjótt teir vóru lidnir at landa í Hvide Sande.
Fleiri greinar
18. Jun 2014 - 10:40
Trolararnir eru seldir fyri 12 mió. kr hvør. Vesturvarði og Vesturskin hava 120 óbrúktar fiskidagar, tað sum er eftir av fiskiárinum.Nýggja partafelagið Baglhólmur í...
09. Jun 2014 - 15:14
Teir fimm føroyski flakatrolararnir Akraberg, Enniberg, Gadus, Ran og Sjúrðaberg sigla mest sum pendulfart fyri tíðina. Enniberg fór aftur til fiskiskap i síðstu viku og...
08. Jun 2014 - 23:53
Chr.Høy, sum hevur ligið í Hvalvík seinastu tíðina, hevur nú set kósina ímóti Grønlandi har skipið millum annað skjal virka sum mótøkuskip.Skipið er leiðga til...
05. Jun 2014 - 15:07
Eysturbúgvin og Vesturbúgvin landa á Toftum, teir hava uml. 220.tons, tað er Tavan í Leirvík, sum keypir gulllaksin frá Eysturbúgvanum og Vesturbúgvanum. Í Kollafirði...
29. Mai 2014 - 17:46
Reiðaríði, ið eigur danska nótaskipið Beinur úr Hirtshals hevur bílagt nýtt nótaskip, ið skal byggjast á Karstensens Skibsvæft í Skagen.Nýggi Beinur verður sera nútímans og...
25. Mai 2014 - 23:29
Fleiri skip liggja í løtuni í Ánunum og Norðlýsið hevur fingið nakrar myndir av skipunum.Á einari mynd sær tveir fyrrverandi Høgaberg, ið vóru heimahoyrandi...


text:
Ingi Samuelsen
12.10.2017 - 10:47
Tíðindi > Uttanlands > Vanlukkur
Skaðarnir í amerikanska býnum Santa Rosa í norðara parti av Kalifornia eru ógvusligir eftir skógareldarnar, ið hava herjað økið seinastu dagarnar. Yvir 500 bygningar eru brendir í grund og minst 23 fólk hava latið lív í Kalofornia orsaka av eldunum síðan 8. oktober.
Men hóast ein heilur býarpartur í Santa Rosa er brendur í grund, hevur eitt postboð frá amerikanska postverkinum, United States Postal Service trúfast røkt sítt starv og latið brøv til teir matriklar, sum enn hava ein postkassa, ið kann brúkast.
Sí hugtakandi og ræðandi myndirnar av útbrenda íbúðarøkinum.


text:
Ingi Samuelsen
17.07.2017 - 07:43
Ítróttur > Ítróttur > Fótbóltur
Manchester United hevur longt sáttmálan við argentinska landsliðsmálverjan, Sergio Romero, so at hann nú er galdandi til endan av 2021.
30 ára gamli málverjin kom til United úr Sampdoria í 2015, seinasti árini hevur hann verið fyrsta val at verja málið hjá argentinska landsliðnum, men í United hevur hann verið annað val millum stengurnar eftir David de Gea.
Romer hevur hesi tvey árini hann hevur verið í Manchester United spælt 28 dystir, harav einans seks í Premier League.
Tað, at avtala er gjørt við Romero settir aftur gongd á slaturin um, at felagið hevur fingið eitt gott boð upp á fyrsta málverjan frá spanska stórfelagnum Real Madrid, skrivar BBC.


text:
Hóast veðrið hevur verið heldur keðiligt seinastu dagarnar, og tað ljóðaði eitt sindur ivasamt fyri vikuskiftið, so hava líkindini verið av teimum heilt frægu at halda bátastevnu í Vestmanna í dag.
Klokkan hálvgum trý varð siglt av Fútakletti inn á Vestmanna, og frá klokkan hálvgum fýra varð ókeypis suppa til allar stevnugestirnar at fáa í tjaldinum aftur við góðum harmonikutónleiki.
Túsundtals gestir gjørdu sær dælt av hesum, og lagið er sera gott í Vestmanna - ella Bestmanna, sum onkur hevði hug at nevna hugnaligu bygdina í dag.
Her eru nakrar myndir frá Bátastevnuni í Vestmanna.


text:
Meðan borgarstjórin svevur í New York
Borgarstjórin hevur verið oman fyri garðarnar í New York og sannført seg um, at...
Millum kavbátar, flutningstrupulleikar og danskan politikk
Í kvøld, mánakvøldið, 19. september, verður fyrilestur við Hans Andriasi Sølvar...
Nótin og onnur útgerð bremsar rákinum gjøgnum ein aliring
Í útgávuni av vísindatíðarritinum Ocean Engineering, sum kom út hósdagin tann 1...
Merkel dyggan smeit í Berlin
Landspartavalið í Berlin hevur givið Angelu Merkel og hennara konservativa flok...


text:
Vit enda í klivanum sjáldnari fyri hvørt ár. Í 2008 blivu 151 føroyingar settir í klivan, í 2009 var talið 174, men síðani er talið lækkað munandi. Í fjør var talið tað lægsta í nær við tíggju ár, tá bert 22 fólk vóru tveitt í klivan. Hetta merkir, at nýtslan av klivanum er 87 prosent lægri í dag enn í 2009.
- Kriteriini eru tey somu, sum tey altíð hava verið, sigur Jógvan Páll Joensen, deildarleiðari fyri miðøkið hjá løgregluni.
Hann greiðir frá, at tað fyrst og fremst eru fólk, ið ikki kunnu taka hond um seg sjálvan, ið skulu í klivan. Er lógarbrot framt, har brotsmaðurin er ávirkaður, skal hann eisini í klivan.
Lesið hví hendan stóra broyting er hend í Dimmalætting, sum er í sølubúðunum.


text:
Higartil í ár eru tilsamans 1.677.00 krónur útgoldnar til familjuískoyti, skrivar Almannaverkið í tíðindaskrivi. 378 familjur hava søgt um ískoyti hetta fyrsta hálvárið av 2016. Av teimum vóru 232 av umsóknunum játtaðar
Stakir uppihaldarar, hjún ella samlivandi við børnum undir 18 ár, og við eini árligari inntøku uppá 190.000 krónur ella lægri kunnu søkja um fult familjuískoyti. Søkjast kann eisini um skert familjuískoyti um inntøkan er hægri. Hetta verður ásett av umstøðunum hjá umsøkjaranum.
1. august 2016 hækkar hámarkið fyri fult ískoyti upp í 200.000 krónur.


text:
Ársúrslitið í 2016 hjá Trygd vísir eitt avlop á 300.000 krónur eftir skatt. Úrslitið er serliga merkt av stóru skaðaendurgjøldunum eftir ódnarveðrið í desember, upplýsir felagið. Viðskiftafólkini hjá Trygd fingu samanlagt 30 mió. kr. í endurgjaldi fyri skaðar eftir jólaódnirnar.
- Gongdin fram til desember var annars serstakliga góð við øktum virksemi og hækkandi inntøkum, men orsakað av ódnarveðri, eldsbrunum og øðrum stórum skaðaendurgjøldum í jólamánaðinum kom brádlig vend tó í. Fleiri enn 1000 fráboðanir um skaðar kring alt landið vórðu viðgjørdar eftir ódnirnar Urd og Barbaru, og tá ið avtornaði, fóru góðar 30 mió. kr. í endurgjaldi aftur til viðskiftafólkini, upplýsir Trygd.
- Kjarnin í tryggingarvirksemi er at verja seg móti stórum skaðum. Tískil eru vit fegin um at hava veitt okkara viðskiftafólkum endurgjald, nú herviligu ódnirnar høvdu við sær stórar skaðar á sethús og vinnubygningar í desember. Í so máta er tað gleðiligt at staðfesta, at skipanin við trygging og tilhoyrandi endurtrygging, riggar eftir vild. Hóast stormskaðar ongantíð eru hugaligir, fegnast vit um at hava fingið høvi til at hjálpa, sigur Janus Thomsen, stjóri í Trygd.


text:
Ein stórur trupulleiki, ið at kalla allir serfrøðingar á økinum gera vart við, er tann lygukenda ignoransan og avnoktanin um, at tann nógv umrødda og mátbæra upphitingin av jarðarknøttinum er mannaskapt.
Ein teirra, ið hevur ávarað ímóti fossilari upphiting av jørðini í fleiri áratíggju, er ameriski alisfrøðingurin og granskarin James Hansen, sum árini 1981-2013 var stjóri á granskingarstovninum Goddard Institute for Space Studies undir NASA og við tilknýti til Columbia University í New York .
James Hansen gjørdi í 80-árunum vart við og prógvaði longu tá ovurhondsstóra vandan við at brenna fossil brennievni, tí tað fór at ávirka hitaskipanina á jørðini. Síðan tá hava vit verið vitni til, at miðalhitin á jørðini er vaksin, at ísurin við pólarnar er tiðnaður, at talið og vavið á stórum skógareldum er økt, at veðurlagið sum heild er vorið nógv meira skiftandi, við nógvum vindi, avfalli, hita og turki.
Hann hevur alsamt og áhaldandi víst á vandan við ótarnað at brenna fossil brennievni, serliga olju og kol og kallað alt hetta eina sjálvmorðmaskinu hjá fossilbrenni-riknu siðmenningini.
Eisini hevur hann vitnað framman fyri amerisku kongressini, gingið kravgongur, verið við til at mótmælt ímóti Keystone XL Pipeline og Big Coal.
Týdningurin av tí innliti, ið James Hansen hevur, og tað neyðuga í at gera nakað munagott á hesum øki straks, hevur ongantíð staðið klárari enn júst í hesum tíðum.
Vit hava altíð havt tær avnoktandi røddirnar í hesum týdningarmikla máli, og tað fara vit framhaldandi at hava.
Lesið greinina í fullari longd í tíðarritinum Rolling Stone her.


text:
Føroyska liðið hevur fingið glið á aftur við tveimum sigrum í seinastuni. Í gjár bleiv tað til 3-1 móti El Salvador. John Rødgård leyp um og helt frí. Kanska vildi hann ikki aftur telva við svørtum. Men tað gekk fínt kortini. Helgi var tryggur. Fekk sett hvíta fólkið væl upp frúgvarmegin í heldur óvanligum sisilianara, vann sær lítlan fyrimun, sum so líðandi varð mentur og útbygdur móti manni við sløkum 2300 í rating.
Jóan Hendrik hevði eitt spennandi talv á øðrum borði. Hann var svartur í fronsku byrjanini. Støðan gjørdist spent á miðborðinum við framrendum hvítum finnum og bindingum á høvuðslinjunum. Okkara maður offraði mann fyri tríggjar finnur, men støðan var framvegis ógreið. Endaspælið gjørdist áhugavert, men brádliga snýtti Jóan Hendrik mótstøðumannin og vann talvið. Gott!
Sjúrður vann aftur. Talvið var fløkt og umleypandi, kanska ikki so væl telvað, eitt skifti tóktist føroyska støðan hættislig, men tað javnaði seg, og tá ið farið var undir endatalvið, hevði Sjúrður fyrimunin og vann trygt. Sjúrður hevur havt eitt fínt OL higartil.
Finnbjørn royndi seg á øðrum sinni. Hann fekk við hvíta fólkinum ov lítið burturúr byrjanini og kom at standa heldur kroystur. Møguleikarnir fyri veruligum mótspæli vóru smáir, og tíðliga var líkt til, at her fór tap at vera í hendi.
Føroyar hava nú vunnið seg fram sum nummar 68 í røðini av teimum 180 liðunum í almennu kappingini
Góða plaseringin ber í sær, at vit fáa harða mótstøðu í áttanda umfari í dag. Mótstøðuliðið er Bosnia-Herzegovina, sum er mannað við fýra stórmeistarum, og er styrkismett nummar 41. Telvarin á 1. borði hevur 2642 í rating, og verður tí stór avbjóðing hjá Helga Dam Ziska.
Lesið meira á Faroechess


text:
12. mai 2009Nr. 8002
Vegleiðing til kunngerð um stuðul til ávísar viðgerðir sbrt. § 17, stk. 1
Eftir § 17, stk. 1 í forsorgarlógini hava persónar, sum í heiminum uppihalda einum barni við sjúku ella breki, sum viðføra serligar útreiðslur, rætt til at fáa stuðul til tílíkar meirútreiðslur, herundir útreiðslur til ávísar viðgerðir. Í § 17, stk. 4 er heimild hjá landsstýriskvinnuni at áseta nærri reglur í kunngerð viðvíkjandi útreiðslum til ávísar viðgerðir sbrt. stk. 1, og herundir áseta, hvørji brek og sjúkur koma undir lógina.
Stuðul til viðgerðir sambært § 17, stk. 1 í forsorgarlógini kann ikki verða veittur, um talan er um viðgerðir, ið eru fevndar av ábyrgdarøki hjá øðrum myndugleika. Sosiallóggávan tekur ikki yvir í mun til uppgávur, ið eru fevndar av lóg/virkisøki hjá øðrum myndugleika.
Málbólkur
Persónsskarin eru persónar, sum í heiminum uppihalda barni við likamligum ella sálarligum breki, ið viðføra serligar meirútreiðslur, herundir til ávísar viðgerðir.
Orðingin likamligum ella sálarligum breki fevnir eisini um sjúku, ið vanliga kann væntast at vara í fleiri ár.
Treytir fyri at fáa stuðul til viðgerðir
Fyrsta treytin fyri at fáa stuðul til viðgerðir sambært kunngerðini er, at viðkomandi er fevndur av omanfyri nevnda málbólki, men harumframt er tað ein treyt sbrt. § 2 í kunngerðini, at brekið/sjúkan hevur munandi avleiðingar fyri barnið í gerandisdegnum.
Í mun til játtan av stuðli til ávísa viðgerð sbrt. § 5 í kunngerðini er tað ein treyt, at viðkomandi serlækni mælir til viðgerðina við støði í, at talan er um neyðuga og heilsuliga væl grundaða viðgerð. Harumframt er tað sbrt. § 5, stk. 3 ein treyt, at talan er um viðgerð, ið er fevnd av avtalu við sjúkrakassan. Tað er sjúkrakassin, sum hevur ábyrgdina av at dagføra sínar avtalur. Henda treyt fær gildi 1. januar 2010.
Í mun til viðgerð sbrt. § 5 kann viðkomandi serlækni bæði vera kommunulækni og barnalækni á Landssjúkrahúsinum.
Í mun til játtan av stuðli til viðgerð sbrt. § 6, stk. 1 í kunngerðini er tað ein treyt, at viðkomandi serlækni mælir til viðgerðina, sbrt. § 6, stk. 2, og at treytirnar í § 1-4 eru hildnar. Stuðul til viðgerðir sambært § 6, stk. 1 verða bert játtaðar fyri eitt viðgerðaruppihald hvørja ferð, sbrt. § 11.
Í sambandi við nýggja umsókn um viðgerðarskeið ella viðgerðaruppihald sbrt. § 6 skal eftirmeting fyriliggja, sbrt. § 12 í kunngerðini.
Í mun til viðgerð sbrt. § 6 og eftirmeting sbrt. § 12 skal viðkomandi serlækni skiljast sum barnalækni á Landssjúkrahúsinum.
Harumframt er ein avgerandi treyt fyri at fáa stuðul sambært hesi kunngerð, at talan ikki er um viðgerðir, ið eru fevndar av virksemi hjá øðrum myndugleikum, sum eitt nú Heilsuverkinum ella Sernámsdeplinum, sbrt. § 4 í kunngerðini.
Viðgerðir
Styttri viðgerðir og viðlíkahaldsvenjingar í avmarkað tíðarskeið, sbrt. § 5
Eftir § 5, stk. 1 verður stuðul veittur til fysioterapi, ergoterapi, fótarøkt, kiropraktor og sálarfrøðiliga hjálp hjá privatum veitarum av nevndu viðgerðum.
Sambært § 5, stk. 2 kann stuðul veitast til aðra viðgerð um hesar lúka treytirnar í kunngerðini sbrt. § 5, stk. 2 og stk. 3. T.d. kann nevnast, at stuðul kann veitast til ríðing eftir hesi grein, men bert um ríðing verður fevnt av avtalu við sjúkrakassan. Viðmerkjast skal, at Almannastovan framvegis veitir stuðul til ríðing í tann mun, at Almannastovan metir, at talan er um eina meirútreiðslu (til frítíðartilboð), sbrt. § 17, stk. 1 í forsorgarlógini.
Stuðul verður veittur til eina tíðaravmarkaða, málrættaða viðgerðarfyriskipan, har meginreglan sbrt. § 8, stk. 1 er, at fyriskipanin í mesta lagi kann játtast fyri eitt ár í senn. Ein eftirmeting frá viðgerara skal fyriliggja, áðrenn støða verður tikin til nýggja játtan av viðgerðarfyriskipanini.
Í heilt serligum førum kann viðgerðarfyriskipanin sbrt. § 5 tó játtast fyri eitt tíðarskeið longri enn eitt ár, sbrt. § 8, stk. 3. Almannastovan metir um hetta. Sum dømi kann nevnast, at fjølbrekað børn hava framhaldandi tørv á viðlíkahaldsviðgerð og venjing. Tí kann eitt longri viðgerðartíðarskeið játtast í tílíkum førum, áðrenn neyðugt er við eftirmeting.
Stuðul til viðgerð sbrt. § 5, stk. 1 og 2 kann við støði í eftirmeting frá viðgerandi terapeuti endurnýggjast, sbrt. § 8, stk. 2. Við støði í endurmeting tekur Almannastovan avgerð um, hvørt framhaldandi viðgerðarfyriskipan skal játtast.
Tað er ávísandi læknin, ið skal biðja um eftirmeting frá viðgerandi terapeuti. Víst verður til avtalu millum Meginfelag sjúkrakassa Føroya (MSF) og fysioterapeutar, har tað í § 13, stk. 3 er ásett at: “Fysioterapeuturin boðar ávísandi læknanum frá úrslitinum av viðgerðini, tá ið tað er umbiðið, ella tá ið fysioterapeuturin heldur tað hava týdning fyri sjúklingin.”
Tað er ikki avgerandi fyri veitta stuðulin eftir § 5, um viðgerðin verður veitt á viðgerðarstovu ella av viðkomandi viðgerara í heiminum hjá viðkomandi barni. § 6 stk. 3 fevnir ikki um viðgerðir sambært § 5.
Avgerandi fyri um og í hvønn mun stuðul verður veittur til viðgerðir er, um brekið/sjúkan hevur munandi avleiðingar fyri barnið í gerandisdegnum. Sum dømi kann nevnast, at børn við lættari motoriskum trupulleikum (sonevnd POB børn), ið kunnu hava gagn av sonevndum SI venjingum, ikki verða mett at verða fevnd av kunngerðini.
Intensiv viðgerð (áleið 3-4 vikur)
Um styttri viðgerðir í avmarkað tíðarskeið, ikki nøkta tørvin hjá barninum, kann í heilt serligum førum játtast stuðul til styttri intensiv viðgerðarskeið, treytað av, at treytirnar sbrt. §§1-4 eru hildnar.
§ 6 fevnir um styttri intensiv viðgerðarskeið, og er hetta at skilja sum áleið 3-4 vikur. Sum dømi um tílíkar viðgerðir kunnu nevnast ymiskar konduktivar pedagogiskar viðgerðir, sum eitt nú petø viðgerð og Move and walk. Viðgerðin er ein blanding av fysioterapi og pedagogikki.
Viðmerkjast skal, at royndarverkætlan er sett í verk við tí endamáli at fáa tílíka viðgerð í Føroyum. Um talan verður um fasta skipan við viðgerðarskeiðum, ið almennur stovnur fyriskipar, so verður ikki longur møguligt at fáa játtað tílíka viðgerð sbrt. § 6 í kunngerðini, sbrt. treyt í § 4 í kunngerðini.
Stuðul verður ikki veittur til longrivarandi viðgerðarskeið við fulltíðarvenjingum í heiminum, sbrt. § 6, stk. 3. Sum dømi um tílíkar venjingar kann nevnast Doman hátturin.
Umsiting
Almannastovan tekur avgerð um stuðul sambært hesi kunngerð. Játtan um stuðul til útreiðslur til ávísar viðgerðir sambært hesi kunngerð skal vera fingin frá Almannastovuni, áðrenn umsøkjarin bindur seg fyri útreiðsluni.
Almannastovan tekur sbrt. § 9 í viðgerðini av umsóknunum atlit til, um neyðugt er við stuðli til fleiri viðgerðir samstundis, um hesar mugu metast at hava sama endamál. Tílíkar avgerðir skulu takst við støði í fakligum metingum, sum Almannastovan fær til vega.
Sjúkrakassans partur av kostnaðinum fyri viðgerðir sbrt. § 5, verður frádrigin í stuðulsupphæddini í sambandi við játtan av stuðli til viðgerð.
Kærumyndugleiki
Avgerðir tiknar sambært kunngerðini kunnu kærast til Kærunevndina í almanna- og heilsumálum innan 4 vikur frá tí degi, at umsøkjarin hevur fingið fráboðan um avgerðina. Kærunevndin kann víkja frá nevndu freist, um serlig orsøk er til tað.
Gildiskoma
Henda vegleiðing kemur í gildi samstundis sum kunngerðin kemur í gildi. § 5, stk. 3 fær tó ikki gildi fyrr enn 1. januar 2010.
Rósa Samuelsen (sign.)
landsstýriskvinna
Eyðun Mohr Hansen (sign.)
aðalstjóri


text:
Jan Müller
03.01.2017 - 17:09
Enn eitt nýtt og áhugavert oljuøki er við at gerast veruleiki har suðuri á Atlantsmótinum, millum Hetland og Føroyar. Talan er um sokallaða ”Lancaster-økið”, sum liggur skamt frá stóru framleiðandi oljukeldunum Schiehallion og Foinaven, sum aftur liggja nær føroyska markinum. Fara vit longur suður finna vit Solan oljukelduna og hyggja vit so longur í ein norðan finna vit oljurisan Clair og gasskeldurnar Laggan Tormore.
Tað hevur leingi verið kunnugt, at olja fanst í hesum sokallaða ”Frontier-økinum” vestan fyri Hetland. Brunnar eru boraðir og hava ávíst kolvetni í nøkrum heldur óvanligum jarðløgum, tað tey á enskum kalla ”Basement fracking”. Talan er um at fara eftir olju, sum liggur rættiliga djúpt og niðri í sjálvum grundfjallinum.
Tað er fyrst og fremst oljufelagið Hurricane Energy, sum hevur lagt seg eftir hesum nýggja oljuævintýrinum á Atlantsmótinum. Í fjør fekk felagið so staðfest, at oljugoymslurnar eru nógv størri enn higartil mett. Ein nýggjur brunnur boraður á Lincoln-leiðini vísir, at mongdirnar av olju, sum talan er um, eru nógv størri og kunnu allar oljuleiðirnar tilsamans goyma upp til eina mia. tunnur. So mikið vísir eru jarðfrøðingarnir í teirra søk, at roknað verður við at ein útbygging verður munandi framskundað.
Í ár er so ætlanin at bora enn ein leitibrunn á Halifax leitimiðinum, sum er í sama øki sum Lancaster og Lincoln. Úrslitið av honum verður longu mett sum lovandi og fer tað bara at økja um áhugan fyri samlaðu útbyggingarætlanini, ið tá fer at vera eitt slag av ”Hub”, har fleiri oljukeldur verða bundnar saman í eitt oljuframleiðsluskip, FPSO. Ein slík útbygging og infrastrukturur kann so eisini lata upp fyri fleiri øðrum smærri fundum í økinum og gera tey lønandi eisini.


text:
Saturday, June 7, 2014
Summarframsýningin er opin
Í gjár læt summarframsýningin í Norðurlandahúsinum upp.
Her er brot úr stuttari hugleiðing, sum Ósbjørn Jacobsen hevði í gjár í sambandi við upplatingina:
Sjálvur eri eg arkitektur og ikki listamaður, so tað er útgangsstøðið fyri míni ugleiðing um nýtsluna av glasi í list í mun til í byggilist. So vítt vit vita, so hevur glas sum tilfar eina 5.- 6.000 ára gamla søgu. Fyrstu mongu túsund árini mest nýtt í list og brúks-list av ymiskum slag. Seinastu 100 árini er ein sonn kollvelting farin fram hvat viðvíkur framleiðslu og tøkniligari menning av glasi, sum hevur havt við sær at hetta tilfar hevur havt eina ófatiliga ávirkan og hevur verið eitt fundament undir nútíðar menningini innan byggilist. Menniskja hevur gjøgnum allar tíðir hámett náttúruna – og samstundis hava vit havt stóran tørv á at hava eina ávísa stýring á henni. Um okkara leiðir hava vit havt stóran tørv á einum ávísum tamarhaldi, bert fyri at yvirliva, tá hugsi eg um fysisk tiltøk, sum á ein ella annan hátt verja okkum í eini náttúru við umskiftandi veðurlagi. Sjálvt um eitt samfelag í harmoni við náttúruna hevur verið ein treyt fyri at yvirliva, so hava vit um somu tíð verið noydd at skapa ein egnaðan bústað í tí umhvørvi vit nú einaferð hava verið partur av. Hyggja vit aftureftir, so hevur ein sovorðin bústaður kanska verið eitt helli, ella onnur primitiv tiltøk. Eitt helli, sum vardi teg móti veðrið og øðrum náttúrugivnum vandum. Um somu leið misti tú ljósið og visuella sambandi við náttúru og landslag. Hetta broytti GLASIÐ! Úr stólinum hjá einum arkitekti, so hevur GLAS tí havt ein ómetaliga stóran týdning fyri møguleikan hjá okkum menniskjum at nærkast náttúruni í egnum bústaði og hetta hava arkitektar viðgjørt og skrivað eitt ótal av bókum um – tað taka vit eina aðru ferð. Í LIST so væl sum í BYGGILIST – er trupult at tosa um glas uttan samstundis at koma inn á ljósið. Eftir mínum tykki er ein av hornasteinunum undir góðari byggilist næstan altíð LJÓS. Hyggi bara rundanum tykkum her í húsinum, hvussu hevði hetta hús tikið seg út uttan GLAS og tí LJÓS? Hesin immatrielli viðspælari hevur avgerandi týdning í skapanini av rúmið og taktilari nærveru! At enda kundi eg hugsa mær at nevnt, at eitt sum eyðkennir góða list fyri meg – er list sum letur eitt rúm upp millum listina og eygleiðaran. Nógv list hevur lyndi til at skapa eitt absolut útrykk, har verkið skal upplivast í kontrolleraðum og væl skipaðum umhvørvið. Her haldi eg at glaslist letur upp fyri eini heilt aðrari dimensión – glaslist er ikki absolutt. Eg haldi at góð glaslist leggur seg eftir at skapa rúm fyri einum dialogi millum verk, ljós og okkum menniskju – og kanska við rørslu sum einum 4. aktøri. Við hesum vil eg ynskja Norðurlandahúsinum og øllum sum hava verið við til at fyrireika framsýningina og øllum listafólkunum til lukku við framsýningini. HERVIÐ ER SUMMARFRAMSÝNINGIN 2014 – GLAS – OPIN!
Pipaluk Lake
Tróndur Patursson, Brandur Patursson og Sif Gunnarsdóttir
Ósbjørn Jacobsen
Yes or No
Tróndur Patursson
Smakka
Outi Turpeinen
Brynhildur Thorgeirsdottir
Brandur Patursson
Anna Viktoria Norberg
Tróndur Patursson
Outi Turpeinen
Kristiina Uslar
Tróndur Patursson
Brynhildur Thórgeirsdóttir
Brandur Patursson
Kristiina Uslar
Posted by Listin at 9:00 AM
Labels: Framsýningar, IS, Myndlist


text:
Í 1993 spældi Oddmar Færø sín fyrsta altjóða skrásetta A-landsdyst. Men hann breyt nøsina og varð skiftur út í hálvleikssteðginum. Tvær vikur seinni flutti hann av landinum og kom ikki aftur á landsliðið.
Síðst í apríl mánað í 1993 setti ein føroyskur landsliðsleikari seg í eitt flogfar, ið var á veg úr Keypmannahavn til Bretlands. Fíggjarkreppa herjaði í Føroyum, og familjur vórðu noyddar at flyta frá húsi og heimi, tí tær ikki megnaðu at svara hvørjum sítt. Støðan hjá júst hesum landsliðsspælaranum var eisini trupul. Hóast hann og konan høvdu fulltíðarstarv – hann sum tannlækni – sótu tey tungt í tí. Avleiðingin varð, at hann hevði loddað dýpið í grannalondunum, og var nú farin á flog á veg til starvssamrøðu. Fótbóltsspælarin var Oddmar Færø, og hann hevði júst spælt sín fyrsta altjóða skrásetta A-landsdyst.
Í 1992 herjaði fótbóltsfepurin á Toftum. Nýggi vøllurin á Svangaskarði varð liðugur árið fyri, og við sigri á grannunum úr NSÍ á grasinum í síðsta umfari gjørdist sterka B68-liðið, við spælarum sum Ábrahami Hansen (nú Løkin) og Øssuri Hansen á odda, føroyameistari fyri triðju ferð. Tá landsliðsúttøka var til fyrsta undankappingardystin í 1993 – á útivølli ímóti Kypros – varð sjálvandi hugt at liðnum av Toftum. Stórtalentið Øssur Hansen var sjálvskrivaður í hópinum hjá Pálli Guðlaugssyni, og vinstrabeinti Eyðfinn Olsen var eisini við. Triði maðurin úr B68 var Oddmar Færø, ið varð ætlaður at spæla á høgra bakki aftanfyri Allan Mørkøre úr KÍ.
– Vit høvdu verið á venjingarlegu við landsliðnum í Aberdeen í tvær vikur í februar mánaði og høvdu fyrireikað okkum væl til túrin, greiðir Oddmar frá.
Hann situr á tannlæknastovu síni í Hvalvík, ið hann hevur rikið, síðan familjan flutti aftur til Føroyar, og hyggur út ígjøgnum vindeygað yvir ímóti Streymnesi, og roynir at leita nærum 25 ár aftur í tíðina.
Á sumri í 1992 hevði landsliðið skuffað móti kypriotum á Svangaskarði. Vónirnar vóru góðar frammanundan, men tað endaði við greiðum 2-0 tapi. Við hesum í ryggsekkinum varð farið til Kypros at spæla returdystin. Oddmar greiðir frá, at landsliðið var eina lítla viku á miðjarðarhavsoynni, og búði væl á gistingarhúsi. Náttina fyri, at dysturin skuldi spælast, lá Oddmar og stríddist við at sovna. Um dagin hevði hann fingið at vita, at hann skuldi byrja inni á høgra bakki, og sum vera man gjørdu nervarnir um seg.
– Ein onnur orsøk var, at onkur larmaði so illa uppi á. Eg fór so upp og bankaði upp á hurðina, og tá fann eg journalistar og liðleiðarar, sum sótu og hugnaðu sær. Eg mátti siga, at “hetta kunnu tit ikki loyva tykkum. Eg royni at hvíla til dystin í morgin, og her sita tit og órógva.” Eg haldi, at teir vóru eitt sindur keddir av tí, tí eg haldi ikki, at teir vóru greiðir yvir, at vit búðu niðriundir, sigur Oddmar við einum smíli um varrarnar.
Flaggdagin, 25. apríl, var landsdysturin á skránni á Tsirion Stadium í Limassol sunnanvert á Kypros. Oddmar byrjaði inni á høgra bakki sum ætlað, men dysturin gjørdist styttri, enn hann hevði ætlað sær.
– Eg kom í ein nærdyst í brotsteiginum. Vit vóru tveir, sum lupu upp at skalla, og eg fekk nakkan hjá mótstøðumanninum beint í nøsina, og hon brotnaði. Eg spældi kortini til hálvleiks, men kendi meg ikki væl og sá dupult. Tá eg framvegis ikki fekk stillað skarpt við eygunum, helt eg tað helst vera best, um eg ikki fór innaftur til seinna hálvleik. Tað var eitt sindur keðiligt, greiðir Oddmar frá.
Torkil Nielsen, hetjan úr Landskrona, kom á vøllin fyri róliga toftamannin. Vónirnar undan dystinum vóru toluligar, men eins og í fyrra dystinum millum londini, vóru kypriotar omaná, og okkara máttu vónbrotnir av vøllinum við 3-1 tapi í skjáttuni.
– Teir vóru betri enn vit, og eg minnist, at tann einasti, ið rann líka skjótt sum teir, og kundi kappast við teir í styrki, var Allan Mørkøre, sigur Oddmar.
– Vit vóru eitt sindur skuffaðir av hesum, men vit hava helst eisini hildið okkum verið betri, enn vit veruliga vóru, og kanska hildið teir verið eitt vet verri, enn teir veruliga vóru. Teir vunnu greitt á okkum, og tá vit sóu klipp í sjónvarpinum seinni, sást, at teir vóru stinnari enn vit.
Oddmar var 30 ár um hetta mundið, og dysturin var hansara fyrsti skrásetti fyri landsliðið og fyrsti í átta ár yvirhøvur. Hetta var sjálvandi áhugavert, og SvF gjørdi eisini samrøðu við hann um ”comebackið” undan dystinum. Verjuspælarin hevði kortini spælt óskrásettar venjingardystir fyrst í fýrsunum, men var horvin av føroyska fótbóltskortinum, tá hann fór niður at lesa í 1984.
– Eg spældi á toluliga høgum støði í Danmark. Eg var við Glostrup øll hasi árini, sum lá í næstbestu deildini. Eitt árið skuldi Páll Guðlaugsson taka landsliðið út, eg haldi, at tað var í 1986 ella 87, og tá var hann og hugdi eftir spælarum, sum spældu í Danmarksseriuni og Seriu 1, meðan hann ikki vísti mær áhuga yvirhøvur. Eg skilti faktiskt ongantíð, hví tað ikki varð pláss fyri mær aftur á landsliðnum fyrrenn í 1993, tá eg hevði búð aftur í Føroyum í trý ár, fortelur Oddmar.
Flogfarið lætti sær av Kypros við skuffaðum landsliðsspælarum, sum skuldu heim aftur til Føroyar umvegis danska høvuðsstaðin. Oddmar skuldi ikki sama veg. Hann skuldi til starvssamrøðu í Bretlandi, og skilnaðurin á flogvøllinum varð samstundis ein skilnaður frá føroyskum fótbólti.
– Eg fekk arbeiði og byrjaði longu tvær vikur seinni. Vit fluttu tí av landinum tá, og eg spældi ongantíð nakað serligt aftur. So dysturin móti Kypros bleiv fyrsti og einasti skrásetti dysturin, ið eg spældi fyri Føroyar. Mítt sokallaða comeback bleiv stutt, inn og útaftur, sigur Oddmar, og eitt smíl hómast aftur á varrunum.
---
Um Jónas Tór Næs kemur á vøllin í kvøld, tá Føroyar taka ímóti Sveis á Tórsvølli, fær støðugi bakkurin sín dyst nummar 50 við Merkinum á bringuni, og verður samstundis bert tólvti spælarin í føroysku landsliðssøguni, ið røkkur hesum dystartalinum. Tað eru hesir, ið vit oftast hoyra um og minnast. Spælarar sum Fróði Benjaminsen og Óli Jóhannesen, sum ferð eftir ferð hava bjóðað teimum stóru av.
Tað finnast kortini aðrir. Teir eru ikki so fáir, ið bert fingu ein dyst fyri Føroyar, og hvurvu aftur úr landsliðssøguni líka skjótt sum teir komu. Teirra søgur eru eisini verdar at fortelja, tí tær eru bæði áhugaverdar og stuttligar. Vit hava hitt nakrar av teimum.


text:
Individualisering er ein megatrend. Individualisering merki m.a. at vit vilja hava tænastur og ting tilsnikkaði soleiðis, at tey hóska best til okkara tørv og ynkir – og ikki bara standardloysnir – men eisini, at vit krevja meira til okkum sjálvi, m.a. størri krøv til heilsutænastu – eisini á gamalsaldrinum. Uttan at vit geva okkum far um tað, hava sosialir miðlar vant okkum við, at vit kunnu velja í størri mun. Talgilding og alnótin ger, at vit lættliga kunu finna vitan og tænastur aðrastaðni – og alheimsgerðin er samrunni
Karl Birgir: Konan hevði nokk ynskt at eg lá eitt sindur meira í sofuni
Tó, at Karl Birgir Isaksen úr Klaksvík hevur eitt sera lætt sinni og eisini kann finna upp á at arga eitt sindur, so hava...


text:
- Tíðindi, mentan og ítróttur
Knívdrápið í Týsklandi í morgun er politiskt
Løgreglan váttar fyri týska blaðnum merkur.de, at gerningsmaðurin er 27 ára gamal, týskur ríkisborgari, og at maður framdi álopið av politiskum ávum. Løgreglan vil tó ikki vátta, um talan er um islamistiskt motiverað álop.
Løgreglan váttar fyri Suddeutsche Zeitung, at vitni hoyrdu gerningsmannin rópa "Allahu Akbar", meðan hann leyp á tilvildarlig fólk tíðliga í morgun.
Álopið hendi stutt fyri klokkan 5 í morgun, tá gerningsmaðurin stakk niður fyrsta ofrið. Tá tokið kom til støðina í Grafing vórðu tveir aðrir persónar stungnir niður, og siðani leyp 27 ára gamli gerningsmaðurin á fólk, sum súkklaðu framvið.
Avhoyringar
Løgregla og bjargingarfólk komu á staðið og tóku mannin av fótum og hann varð handtikin.
Hann verður nú avhoyrdur, og tað verða vitni eisini. Tokstøðin er framvegis avbyrgd.
Gerningsmaðurin skal verða týskur ríkisborgar, og ikki hava tilflytarabakgrund, og hann hevur ikki fyrr verið í kløtur við løgregluna, skrivar Ebersberger Zeitung.
Sí eisini


text:
Búskaparligt íkast
Hvat fiskiskapur telur í búskapinum, kann teljast upp á nógvar mátar. Eitt er, hvussu nógv fólk eru arbeiðsvirkin í fiskiskapi, eitt er útflutningsvirðið og eitt triðja er virðisøkingin í fiskiskapi sum partur av heildarbúskaparligu virðisøkingini.
Fiskiskapur framleiðir ein stóran part av útflutningsvirðinum, men kortini ikki alt útflutningsvirðið, tí ein annar stórur partur verður framleiddur á fiskavirkjunum og ein minni partur av flutningsvinnuni. Sjálvsagt er fiskur ein partur av grundarlagnum undir fiskaframleiðsluni, men haraftrat koma arbeiðsorkan og kapitalíløgurnar í fiskaframleiðsluni.
Av løntakarum í 2015 vóru 6% sum høvdu starv í fiskiskapi av samlaðu løntakarunum. Í tali var hetta 1.501 fólk.
Av samanløgdu virðisøkingini taldi fiskiskapur í miðal 11-12% av allari virðisøking árini 2004-2013. So hóast fiskiskapur einans hevur 6% av løntakarunum, so eru inntøkurnar og virðisøkingin so mikið betri, at búskaparliga hevur fiskiskapur í meðal seinastu 10 árini talt 12% av búskaparligu virðisøkingini.
Meira útgreinaðir upplýsingar um búskaparligt íkast hjá ymsu vinnugreinunum eru tøk í hagtalsgrunninum


text:
Sverri Egholm
11.01.2018 - 18:07
Tíðindi > Samfelag & Politikkur > Arbeiðsmarknaður
Støðan er sera spent á arbeiðsmarknaðinum. Í morgin á middegi fara 18 fakfeløg at handa Lønardeildini hjá Fíggjarmálaráðnum eina fráboðan um samhugaverkfall.
Tað upplýsir Herálvur Jacobsen, formaður í Lærarafelagnum, fyri Kringvarpinum.
Talan er um eitt 24 tíma samhugaverkfall og ætlanin er at øll fara í senn. Verkfall skal fráboðast 48 tímar áðrenn tað kemur í gildið, so tað er hugsandi, at samhugaverkfallið verður mánadagin ella týsdagin.
Annars hevur Terje Sigurðsson, semingsmaður, sent boð eftir pørtunum í drúgva verkfallinum, sum byrjaði 12. desember. Pedagogfelagið, Fíggjarmálaráðið og Kommunala Arbeiðsgevarafelag hittast klokkan 13 á Hotel Føroyum í morgin.
Sí eisini: Myndir: Pedagogar mótmæltu á Vaglinum


text:
Cap Negret 6 frá 02.12.2011
Flori á vitjan hjá Gudmundur
Nýbakaðar muffins hmm :o)
Gudmundur skrivar eitt bræv á sponskum til Idemes í Cap Verde,
sum vit eru fadrar til og senda ein pakkað til hann av og á
So er pakkin klárur
Her ganga vit og bíða eftir jólatrænum hjá okkum, húsavørðurin til høgru :o)
Sådan nú er jólatræið komi, Gudmundur hevur bíða so spentur
Góð tænasta leverað heilt til altanuna
Tað sær bara heilt gott út, við rót og tað heila
Her keyptu vit jólatræið, bara einar 500 metrar frá okkara íbúð
Leygardagin vóru vit á fótbóltsvøllinum eina løtu
So eru vit á veg at vitja Anju í Benidorm har hon hevur eina íbúð saman við
einari aðrari gentu
Hon býr á 12´u hædd
Mega høgt heldur Gudmundur
Kamari hjá Anju, løgi sum tað er ruddiligt :o)
So er pizza á skránni " aftur "
Gudmundur slapp at snara " gekkahjólinium " men vann einki :o(
Gudmundur í holt við at skrivað bræv til skúlaflokkin í Hoyvíkar Skúla :o)
Hann ger sær ordiligan ómak við brævinum
Kavamaðurin í stríputtari troyggju og sólbrillum ( í Spania ) :o)
So pyntað vit jólatræið, skal standa á altanuni fyri fyrst
Vit kappast við Æðuvík her í Spania :o)
Adventsgáva frá vættrinum :o)
Our backyard :o)
Inngongdin til túni, svimjihylin og havan
Æðuvík come on :o) her í Spania pynta tey also ikki líka nógv sum
í Norðureuropa, men vit royna so :o)
Ikki so gali :o)
Gudmundur hevur pakkað pakkan upp frá Vætrinum
Ja so hevur man roynt at sóla sær við síðuna av jólatræðnum :o)
Gudmundur hyggur meða teir spæla sær við rasarabátum uttanfyri altanuna
Gudmundur í fer við at baka piparnøtur :o)
Stoltur drongur
Bob e esponja og Calamarto hyggja æt meðan :o)
Mánamorgun og aftur av fagrasta veðri
Gudmundur á veg í skúla
Hesin fór norðureftir fyri nøkrum vikum síðani og fer nú suðureftir aftur :o)
Týsdagur og frídagur í Spania á veg til fótbólststatium, har forældur og
lærarar skulu sparka dyst
Olivia og Gudmundur
Hettar er bedellurin á skúlanum, ein sera fittur maður
Gudmundur spældi við eina løtu
Nr 2 frá vinstru er 1.lærarin Jose, hjá Gudmundur og uttast til høgru er
enskt-lærarin Manuel
Skúlastjórin mitt á myndini Louis
Deiligt veður í dag, mátarin á altanuni vísti 26 gr í skugganum
Nógvur aktivitetur á strondini, nógvir bátar og nógv fólk
So eru vit farin til Alicante at hyggja eftir einari stórari gamlari borg
Castillo de Santa Bárbara, sum er frá uml ár 1100-1200. Gudmundur
mega spentur
Her eru nógvar kanónir
Veggirnir eru fleiri metrar tjúkkir, eitt øðiligt tilfar at sleipa runt, uttan
tryllibør :o)
Tekning frá ár 1575
Hendan er frá ár 1709
Bátahavnin í Alicante
Ein minningar pláta frá ár 1292
Hettar er elsti parturin av borgini
Brúgv frá áðrenn ár 1200
Man kann ganga frá borgini eftir hesum múrinum oman til býin
Múrurin oman
Hettar er sama oljuborði-torn, sum vit sóðu á altanuni hjá okkum í gjár
Gudmundur gav hesum fuglinum chips :o)
Ein kaffimunn uppi á borgini áðrenn vit fóru heim aftur, ein sera góður túrur
:o)
Mikudagur aftur mega gott veður
WOW flottur bilur
Hósdagur og frídagur í Spania, her vit farin spaseritúr til Altea í
góðveðrinum
Her standa tey og brenna mandlir, vit keyptu ein posa, smakkaðu mega gott
Gudmundur royndi seg við onkrum av mongu spølunum
Anja komin at vísa okkum prutli hon hevur keypt sær 125 cubikk
Gudmundur mega stoltur at slepp túr við Anju :o)
Fríggjakvøld og Gudmundur er hjá Baldur og Aldu, so vit fóru út ein túr :o)
Ikki oftari enn so at vit eru einsamøll úti, endiliga okkurt annað enn Pizza
:o)
Forrætturin vit gloymdu at taka mynd av høvuðsrættinum, sum var oksalundir
Og so líka eina sodavatn (hehe) áðrenn leiðin gongur heim :o)
Laila hevur gjørt eitt Jólapríði :o) leita og funni eina træstammu, funni
ymiskar
greinar, frískar mandarinir(eru grønar enn), frískar víndrúgur og annað
Haldi at hon er mega flott og luktar ordiliga væl :o)
Hesin kúllurin klárar ikki at................ :o)
Gudmundur hevur sovi hjá Baldur og Aldu og hevur keypt okkum eina so fitta
Vit tosa oftani við Elisabeth, Johan Martin og Hendrik, altíð mega stuttligt,
kanska
gávu :o) tey koma ein túr at vitja okkum her í Spania :o)
So er morgunmatur á altanuni, sólin ikki komin heilt fram og eitt sindur køli
at sita í morgun, nýbakaðar bollar hmm lækkurt
Kleynur mugu til á jólum
Nakrar myndir mánamorgunin uml kl 08
Skypa við mammu og pápa
Týsdagur og Laila situr og sólar sær :o)
Týsdag vil Gudmundur heim í fríkorterinum, sum er frá 12:30 til 15:30 tvs 3
tímar
Gudmundur roynur massage-stólin í La Marina ordiliga stuttligt heldur hann
Jólabýurin í La Marina, ikki so stórur og flottur sum í SMS
Her klárar hann ikki at ganga forbíð, við góðum vilja sær man prísirnar á
hundahvølpunum. Hasin yvir høvdinum hjá Gudmundi eitur Maltes líkist puddil
kostar 4.900 kr
Chihuahua kostar 4.470 kr og niðast til høgru er ein Schæfar hundahvølpurin kostar 3.575 kr. Fittir eru teir :o)
Gudmundur ein skúlavin heimvið at spæla, Isak er føddur í Norra men búð í
Spania síðani hann var lítil smádrongur dugir norskt, teir teir tosa spanskt
saman :o)
Okkurt, sum Gudmundur hevur gjørt í skúlanum
Kvøldar mynd niðanfyri hjá okkum
Jólapynt við høvuðsinngongdina, jólaheilsanir á ymiskum máli
Gleðilig Jól og Gott Nýttár á sponskum
Vit eru bjóða til "sammenskud" hjá Nelly saman við øðrum næmingum í
sponskum
Vit skulu hava við sjálvi, vit gjørdu TABAS og høvdu eisini piparnøtur,
kleynur og
eina aðra heimabakaða smákaku við, fati við tabas bleiv skætt burtur beinanvegin :o) Uttast til vinstru og uttast til høgru eru danskarar, Per og Helle
Ommusonurin hjá Nelly, Martin gongur í skúla saman við Gudmundur, teir
hugnaðu sær. Tey uttast
til høgru eru úr Finlandi
Dótturin hjá Nelly og Martin
Nelly og maðurin
Sera hyggeligt kvøld
Nógvir smábátar fiska uttanfyri altanuna :o)
Hunda-vaski-maskina, viðsíðuna av bilvask :o)
Gudmundur bjóðaður í føðingardag hjá Olivia, gávan frá Gudmundi
Omman og lítlibeiggi hjá Oliviu
Tey vóru bjóðaði frá kl eitt til fimm so vit fóru ein biltúr eina løtu, langt
upp í fjøllini mundu ikki funni omanaftur, vegurin var ikki á GPS´aranum :o)
Dúkar eru spentir yvir øll trøðini, veit ikki um tað er fyri at halda uppá
varman ella fyri likkunum :o). Her eru vit nokso høgt uppi
Beint yvir takinum á bilinum sæst kirkjan í Altea og nakað til høgru er
Benidorm


text:
Francisco Franco
Francisco Paulino Hermenegildo Teódulo Franco y Bahamonde Salgado Pardo ella Francisco Franco (4. desember 1892 - 20. november 1975), var framúr samskipari og hækkaði skjótt í tign í herinum og gjørdist herovasti í Spania í 1935. Tá ið hann fór upp í uppreisturin í 1936, fekk hann sær italska og týska hjálp, afturfyri gjørdist hann hægstur í herinum og ríkisovasti. Franco og hansara menn vunnu, og eftir borgarakríggið stýrdi hann Spania sum einaræðisharri til sín deyð.
Francisco Franco tók valdið í Spania í 1939 eftir eitt trý ára langt borgarakríggj. Hann sat við valdinum til sín deyða í 1975.


text:
Russland
Russland er eitt sambandsríki í Evropa og Asia. Russland er verðins støsta land og hevur umleið 143 mió íbúgvar. Høvuðsstaður er Moskva og londinum hevur mark við 14 lond: Noreg, Finnland, Estland, Litava, Hvítarussland, Lettland, Pólland, Ukreina, Georgia, Aserbadjan, Kasakstan, Kina, Mongolia og Norðurkorea.
Innihaldsyvirlit
- 1 Søga
- 2 Landafrøði
- 3 Fólkið
- 4 Búskapur
- 5 Politikkur
- 6 Landsverja
- 7 Eitt sindur um Russland
- 8 Mentan
- 9 Keldur
- 10 Slóðir
Søga[rætta | rætta wikitekst]
Fyri nøkrum árum síðan var Russland høvuðslandið í mikla kommunistaríkinum Sovjetsamveldinum. Tá ið kommunisman fall í 1991, lýstu stórir partar í Sovjetsamveldinum seg sum fræls ríki. Stjórnin í nýggja Russlandi roynir nú at laga landsins stýri til fólkaræði og umskipa og evna búskapin eftir vesturlendskum leisti.
Tá ið kommunisman kom til Russlands[rætta | rætta wikitekst]
Russland áðrenn kommunismuna[rætta | rætta wikitekst]
Áðrenn kommunistarnar tóku valdið í Russlandi, var tað eitt kongsveldi, har Zarurin stýrdi. (Ein zarur: ein russiskur keisari). Ì 1894 til 1917 ráddi Nikolaj t. 2 zarur í Russlandi. Zarurin var einaræðisharri í landinum, og soleiðis hevði verið síðan 1547, við tí fyrsti keisaranum Ivan 4. Í1897 var Zar-veldið mett til at fevna um eini 1,8 milliónir limir. Flestu av hesum vóru góðseigarar, embætismenn og heryvirmenn. 90% av íbúgvunum búðu á bygd í bóndafamiljum, sum góðseigarar áttu og kundi gera við, hvat teimum lysti. 75% av íbúgvunum dugdu ikki at lesa, tí at tey ráðandi vóru bangin fyri, at tað fór at ávirka hugburð fólksins.
Russland gerst ídnaðarland og jarnbreytirnar í Russlandi[rætta | rætta wikitekst]
Tey ráðandi royndi fyrst at fáa gongd í ídnaðin í 1890’unum. Russland hevði góðar møguleikar fyri ídnaði, tí har fanst nógv ymiskt tilfeingi, sum kol, jarn og olja. Ein týðilig forðing fyri ídnaðarvøkstri var, at tað var trupult at flyta vøru úr einum staði í annað. Av hesi orsøk var avgjørt at byggja fleiri jarnbreytir, sum til dømis Tann Transsibiriska jarnbreytin, ið er úr Moskva til Vladivostok í Sibiria. Hendan var liðug í 1916, og er heimsins longsta. Tær skuldu harumframt eisini gera tað møguligt, at leggja eitt øki í Kina undir seg, at fáa fólk til at flyta til Sibiria at grava eftir málmi. Frakland veitti Russlandi lán til jarnbreytirnar, men tað vóru mest bøndurnir sum goldu fyri tær. Við tí nýggja ídnaðinum, komu fleiri fólk at arbeiða, og lívskorini vórðu betur, hóast verkafólkið enn hvørki slapp at stovna verkamannafeløg ella fara í verkfall.
1917 – kollveltingin eydnast[rætta | rætta wikitekst]
Undir fyrra heimsbardaga, var Russland millum annað í kríggj við Týsklandi. Á várið 1917, tá kollveltingin byrjaði, verður mett, at Russland longu tá hevði eitt tap uppá 7 mió. hermenn sum antin vóru falnir, særdir ella tiknir til fanga. Orsøkirnar til hendan stóra sorgarleikin eru tvær; tey høvdu ikki nóg góðan førleika og ein stórur manglandi dugur á krígsførslu. Hin orsøkin er, at tey høvdu ikki tíðarhóskandi amboð til samband sínámillum og ei heldur nóg góð vápn, nóg nógva føðslu, klæðir o.s.fr. Frá 1915 hevði Zarin persónliga leiðsluna av. Vanlukkurnar seinnameiri sóu fólkið sum ábyrgd Zarins. Fólkið misti myndugleikatrýgv til Zarin, og tey liðu hungursneyð og vóru køld. Fleiri bøndur vóru tiknir í herin, og kornframleiðslan minkaði. Tað viðførdi hungursneyð í landinum. Støðan gjørdist rættiliga hættislig, tá ið allur jarnbreytaflutningarnar steðgaði.
Februarkollveltingin[rætta | rætta wikitekst]
Í 1916 vóru yvir ein mió. arbeiðarar í verkfalli. Í mars 1917 kom mongdin av fólkum, ið vóru í verkfalli, í hæddina. Lívskorini gjørdist verri, tí alt breyð var uppi, og uppreistur brast á. Verkføllini og uppreistrinum vóru spontan, men eftir nakrar dagar, stovnsettu bøndurnir, ið vóru í verkfalli, og hermenninir eitt felag. Herleiðslan gav hermonnunum boð um, at seta seg upp ímóti uppreistrafjøldini og skjóta teir. Ístaðin skutu hermenninir yvirmenninar og fóru uppí uppreisturin. Eftir fáum døgum, hevði Zar-stýrið mist tamarhaldið á fólkinum. Nikolaj t. 2. noyddist at abdisera, tvs. hann fór frá valdinum.
Bolsjevikkar taka ræðið[rætta | rætta wikitekst]
Ymiskir politiskir flokkar vórðu loyniliga settir á stovn undir Zar-stýrinum, harímillum Bolsjevikkaflokkurin. (Bolsjevik=meiriluti). Flokkurin varð stovnaður av Vladimir Iljitsj Uljanov, betri kendur sum Lenin, ið er hansara dulnavn. Hann hevði ætlanir, um at drepa zarin, men tað týdningarmesta helt hann vera, at stovna ein flokk, ið setti limunum strong krøv, so flokkurin gjørdist betri førur fyri at megna at kollvelta samfelagið.
Lenin hevði ætlanir um, at kollvelta allan heimin, og vildi byrja við sosialistisku kollveltingini í Russlandi. Tað helt hann vera skilagott, tí hann var vísur í, at fólkið hevði fingið ein annan politiskan hugburð aftaná februarkollveltingina. Hann megnaði at sannføra Bolsjevikkaflokkin til sín framtakshugaða politikk. Í 1917 var Bolsjevikkaflokkurin einans ein lítil flokkur á uml. 25.000 limir, men í 1917 var limatalið økt til tað tíggjufaldaða, við slagorðunum: “Friður, jørð og breyð”. Flokkurin hevði meirilutan í teimum týdningarmestu sovjettunum (ráðum). Stjórnin við Lenini á odda varð tilnevnd, og har vóru millum aðrar eisini Trotskij og Stalin í. Valið til nýggja tjóðartingið hilnaðist illa hjá flokkinum, tí teir fingu bert ein fjórðing av atkvøðunum. Aðrir sosialistiskir flokkar fingu meira, men Lenin noktaði at leggja frá sær valdið, og í januar 1918 tók hann tjóðartingið av, og gjørdi, at aðrir flokkar vórðu bannaðir.
Landafrøði[rætta | rætta wikitekst]
Russland, ið er størsta land í heiminum, er í tveimum heimspørtum (Evropa og Ásia) og er um næstan hálva jørðina. Av tí at veðurlagið er bítandi kalt, og náttúra og landslag eru soleiðis lagað, at ikki ber til hjá fólki at búseta seg nógvastaðni, er hetta stóra ríkið ógvuliga strálbygt. Men soleiðis er ikki allastaðni, í vestara og syðra parti er nógv fruktagóð jørð, og víða um í ríkinum eru mong steinsløg í jørðini og ovurstórt náttúrutilfeingi.
Uralfjøll eru mark ímillum evropeiska og ásiatiska partin í Russlandi. Tveir triðingar av fólkinum, 100 milliónir, búgva vestan fyri Uralfjøll. Mesta fólkið í evropeiska partinum í Russland býr í stórum býum, til dømis Moskva (høvuðsstaði landsins) og St. Pætursborg ella á víða slættlendinum fram við Volga.
Nógv steinsløg eru í undirgrundini. Mesti landbúnaðurin í Russlandi er eisini evropeiskumegin, fyri norðan verða dyrkað hveiti og onnur kornsløg, fyri sunnan, har lýggjari er, verða dyrkað tubbak, aldinfrukt og mangt annað.
Russland er tað kaldasta landið í øllum heiminum. Í mestsum øllum Siberia, ið er russiski parturin í Ásia, er bítandi kalt um veturin. Norðari partur eru frostmýrar. Her hevur jørðin nógvastaðni verið fryst síðan seinastu ístíð. Sunnan fyri frostmýrarnar er heimins størsti nálaskógur (Teiga), og syðri eru turru grasfløturnar, steppur, ið eru besta landbúnðarjørðin í Russlandi.
Fólkið[rætta | rætta wikitekst]
Heilsa[rætta | rætta wikitekst]
Fjórði hvør russiskur maður doyr, áðrenn hann er komin miðskeiðis í 50-árini, og ein av stóru orsøkunum til stuttu lívstíðina er vodka. Tað kemur fram í eini kanning, sum varð almannakunngjørd í januar 2014. [1] Meir enn 150.000 russiskir menn luttóku í kanningini, sum vísir, at russiskir menn liva óvanliga stutt, fyrst og fremst teir, sum søgdu seg drekka tríggjar ella fleiri hálvlitursfløskur av vodka um vikuna. Deyðsorsøkirnar millum menn í 50-árunum vóru í stóran mun alkoholeitran, vanlukkur, harðskapur og sjálvmorð umframt sjúkur so sum háls- og livrakrabbi, tuberklar, lungnabruni og livrasjúkur. Russiska deyðatalið hevur verið ógvuliga skiftandi tey seinastu 30 árini í tráð við, at rúsdrekkapolitikkurin og sosialur stabilitetur broyttist undir forsetunum Mikhail Gorbatjov, Boris Jeltsin og Vladimir Putin, og fremsta orsøkin til hesi stóru skiftini er vodka. Meðan til dømis deyðatalið millum bretskar menn er minkað støðugt síðani 1980, fyrst og fremst tí so nógvir menn hava lagt av at roykja, hevur russiska deyðatalið verið upp og niður og ofta ein endurspeglan av russisku rúsdrekkanýtsluni. Tá Mikhail Gorbatjov í 1985 herdi rúsdrekkalógina, minkaði rúsdrekkanýtslan nærum 25 prosent – og tað sama gjørdi deyðatalið. Og tá kommunisman í Sovjetsamveldinum so fall, fóru rúsdrekkanýtslan og deyðatalið upp aftur.
Í kanningini, sum varð kunngjørd í læknafrøðiliga blaðnum Lancet, spurdu granskararnir 151.000 menn um, hvussu nógv vodka teir drukku og um teir royktu, og síðani fylgdu teir hesum monnunum í nærum tíggju ár [2]. Næstan 8000 av teimum doyðu í hesum tíðarskeiðnum, og kanningin vísti, at vandin fyri at doyggja var nógv størri hjá monnunum, sum royktu og sum drukku tríggjar ella fleiri hálvlitursfløskur av vodka um vikuna, enn hjá monnum, sum royktu og bara drukku minni ein eina fløsku um vikuna.
Búskapur[rætta | rætta wikitekst]
Oljuídnaður[rætta | rætta wikitekst]
Russland er heimsins størsti framleiðari av olju, men nógv bendir á, at toppur er náddur fyri russiska oljuævintýrinum. Russland framleiddi 518 milliónir tons av ráolju í 2012 og var harvið heimsins størsti oljuframleiðari. Hóast framleiðslan vaks í 2012, so merkir hetta, at toppurin er náddur. Í 2012 vórðu framleidd 10,4 milliónir tons føt av olju um dagin, men vøksturin kann steðga í 2013 orsakað av tómum oljukeldum í Vestursibiria. Russland hevur sum mál at framleiða 10 milliónir tunnur av ráolju um dagin til 2020. Russiskir myndugleikar hava økt sín ognarlut í landsins oljuídnaði til meira enn 50 % eftir, at stóra almenna Rosneft gjørdi eina avtalu við bretska-russiska TNK-BP. Oljuprísurin vaks við 388 prosentum í árunum 2000 til 2008, um somu tíð sum Vladimir Putin var forseti Russlands í tvey tíðarskeið. Prísvøksturin var orsøkin til, at milliónir av russum fingu størri vælferð, og gjørdu um somu tíð Putin, sum í dag er forseti, sera vælumtóktan millum fólk. Men kortini skortar ikki uppá ávaringar um, at Russland er vorðið heft at oljuni, og at russiska fíggjarlógin er vorðin sera sárbar fyri broytingum í oljuprísinum. Sambært Alfa Bank var fíggjarlógin heft at einum oljuprísi uppá 117 dollararum fyri tunnuna fyri at fáa javnvág, sammett við 20-30 dollarar fyri tunnuna í árunum fram til 2007 [3].
Politikkur[rætta | rætta wikitekst]
Mannarættindi[rætta | rætta wikitekst]
Mannarættindafelagsskapurin, Amnesty International, óttast fyri størri valdsmisnýtslu og fleiri mannarættindabrotum eftir at stjórnin hevur handtikið yvir 200 mannarættindastríðsfólk og tíðindafólk í 2014[4]. Amnesty sigur, at hóphandtøkan er dømið um kúgandi politikkin hjá russiska stjórnini mótvegis fólkaræðuliga andstøðuni í landinum.
Talu- og skrivifrælsi[rætta | rætta wikitekst]
,,Álopini á mannarættindastríðsfólk og óheft tíðindafólk, sum hava verið seinastu tíðina, vísa vandan, sum hesi eru fyri í sambandi við arbeiði sítt,” segði Amnesty International í oktober mánaði í 2009 í sambandi við 2-áradagin fyri, at óhefta tíðindakvinnan Anna Politkovskaya varð myrd [5]. Harvið verður heitt á russisku myndugleikarnar um at steðga revsifrælsi fyri mannarættindabrot móti mannarættindastríðsfólki og fjølmiðlum. Í einum landi, har sjónvarp og fleiri aðrir fjølmiðlar eru stýrdir av statinum, er minni og minni pláss fyri óheftum tíðindaflutningi. Tey tíðindafólk, sum royna at arbeiða óheft, verða forðað í at fremja professionella arbeiði sítt og eru í vanda fyri hóttanum og at verða rættarsókt. Til dømis bleiv radiostøðin Ekho Moskvy fleiri ferðir biðin um at útflýggja útskriftir av sendingum sínum til skrivstovuna hjá statsadvokatinum í sambandi við kanningar av uppáhaldinum um, at støðin hevði sent víðgongd sjónarmið. Møguleikarnir fyri at bera fram atfinningarsom sjónarmið eru stigvíst og í alt størri mun blivnir avmarkaðir í Russlandi seinnu árini.
Í 2017 byrjaði rættarmál í russiska hægstarætti, ið skal banna Jehova vitnum, grundað á lóggávu móti yvirgangsvirksemi.[6]
Samkynd[rætta | rætta wikitekst]
Altjóða felagsskapurin fyri samkynd, tvíkynd og tvørkynd, ILGA, hevur samanborið rættindini hjá hesum minnilutabólkum. Í hesum sambandi hevur felagsskapurin sett ein lista upp upp við 46 punktum yvir ymisk øki, har munur er á javnrættindum hjá samkyndum, tvíkyndum og tvørkyndum, og øðrum fólkum. Bretland veitir heili 77 % av øllum ásettu rættindunum til sínar samkyndu, tvíkyndu og tvørkyndu borgarar. Tætt í hølinum á Stórabretlandi, eru flestu londini í Vesturevropa [7]. Longur eystur vit fara, verri verður støðan. Allar ringast stendur til í Russlandi, sum einans uppfyllir 7 % av ásetingunum hjá ILGA-Europe [8]. Men hetta yvirlitið er gjørt áðrenn lógin í 2013 kom í gildi, sum eitt nú bannar Pride-skrúðgongum og annars allar jaligari umtalu av samkyndum í Russlandi. Í St. Pætursborg og fleiri øðrum russiskum landspørtum eru lógir samtyktar, sum banna positivari umtalu av samdkyndleika. [9] Grundgevingin fyri tí lógini var, at hon skal verja ung og børn. Tískil verður russiska prosenttalið uttan iva enn lægri í 2014.
Fongsul[rætta | rætta wikitekst]
Russland eigur í 2014 tann ivasama heiður at hava heimsins næsthægsta tal av fangum - 800 000 - harav ein triðingur er ósekur sambært mannarættindabólkum (t.d. Amnesty International).
WTO[rætta | rætta wikitekst]
Russland fekk í 2012 formliga limaskap í Altjóða Handilsfelagsskapinum WTO. Samráðingarnar um russiskan limaskap í WTO hava verið sera truplar. Tær byrjaðu fyri 18 árum síðani, og hesi árini hava nógvir fundir verið. Tann 10. juli 2012 samtykti tjóðartingið í Moskva, at Russland skuldi fara upp í WTO.
Arktis[rætta | rætta wikitekst]
Í januar 2014 gav Vladimir Putin, forseti, boð um, at russiska verjan skuldi styrkja sína støðu í Arktis. Russisku myndugleikarnir hava gjørt av at skipa eina hernaðarliga miðstøð í Arktis, og málið við tiltakinum er at verja landsins arktisku áhugamál. Tann nýggja miðstøðin verður sett saman av einari herskipadeild, einari herdeild, sum serliga verður útgjørd til arktiska krígsførslu, einari loftverjudeild og so nøkrum bygningum, sum skulu hýsa umsitingarligum uppgávum. Herskipadeildin skal hava ábyrgdina av at verja tey russisku áhugamálini í Arktis so sum farmasigling, fiskiskap, olju -og gassleiðir og landsins mark norðanfyri [10].
Uttanríkispolitikkur[rætta | rætta wikitekst]
Føroyar og Russland[rætta | rætta wikitekst]
Handilsviðurskifti[rætta | rætta wikitekst]
Føroyar hava í nógv ár arbeitt við at betra um handilsviðurskiftini við Russland. Føroyar og Russland royndu í fleiri ár at fáa ein handilssáttmála landanna millum, men tað eydnaðist kortini ongantíð at koma endaliga á mál, tí Russland millum annað knýtti ætlaða WTO-limaskapin at handilssáttmálnum. Úrslitið var, at Føroyar gjørdu ein sáttmála við Russland, sum byggir á grundregluna hjá WTO um Most Favoured Nation Treatment. Sáttmálin kom í gildi í 2006 [13]. Roknað í mun til samlaða føroyska útflutningin fara góð átta prosent av øllum føroyskum útflutningi til Russlands, tað vísa tøl hjá Hagstovu Føroya [14]. Og ikki nokk við tí: seinastu árini er útflutningurin til Russlands nevniliga øktur við rúkandi ferð. Áðrenn 1992 útfluttu Føroyar als einki til Russlands. Og næstu nógvu árini sveiggjaði føroyski útflutningurin til henda risastóra marknað millum tríggjar og 40 milliónir krónur. Í 2005 fór føroyski útflutningurin til Russlands upp um 100 milliónir krónur, men tað var ikki fyrr enn í 2011, at tølini fóru beint upp í loft. Í 2011 útfluttu føroyingar fyri 420 milliónir krónur til russiska marknaðin og í 2012 útfluttu Føroyar fyri 463 milliónir krónur. Hesi bæði árini hækka tølini upp í 7,77 prosent av samlaða útflutninginum í 2011 og upp í 8,43 prosent av samlaða útflutninginum í 2012. Laksur var tað, sum Føroyar útfluttu mest av til Russlands í 2012. Samanlagt útfluttu føroyskar fyritøkur laks fyri 196 milliónir krónur til Russlands í 2012. Næst á listanum var sild, tí í 2012 keyptu russar sild úr Føroyum fyri 123 milliónir krónur. Á triðja plássi kom makrelur við 61 milliónum krónum.
Undir árliga ST-aðalfundinum í 2012 nýtti løgmaður, Kaj Leo Holm Johannesen, høvi at hava fund við russiska uttanríkisráðharran, Sergey Lavrov [15]. Á skránni fyri fundin vóru handilsviðurskiftini millum Føroyar og Russland. Føroyski útflutningurin til russiska marknaðin er vaksandi, og ynski er frá føroyskum vinnulívi at fáa betri marknaðaratgongd. Landsstýrið arbeiðir tí fyri at at fáa ein nýggjan handilssáttmála í lag, og er hetta fyrstu ferð, at handilsviðurskiftini landanna millum, eru umrødd á ráðharrastigi. Á fundinum legði løgmaður dent á tað søguliga samstarvið millum Føroyar og Russland, og vísti á góða samstarvið á fiskivinnuøkinum, og at Føroyar vóru millum fyrstu londini í Vesturheiminum, sum gjørdu fiskivinnusáttmála við táverandi Sovjetsamveldið. Samskifti hevur áður verið millum Føroyar og Russland um ein nýggjan handilssáttmála, men russar vóru ikki sinnaðir at samráðast um nýggjan sáttmála fyrr enn Russland gjørdist limur í WTO. Fleiri enn 30 lond ynskja at gera fríhandilssáttmála við Russland í 2012; løgmaður og uttanríkisráðharrin Lavrov samdust um at byrja eina tilgongd, har fyrsta stigi er, at landsstýrið letur russisku stjórnini eina formliga áheitan um nýggjan handilssáttmála. Í hesum sambandi segði løgmaður: ”Ein nýggjur handilsssáttmáli við Russland hevur stóran týdning fyri okkara útflutning. Men vit mugu gera okkum greitt, at tað kann ganga rúm tíð áðrenn ein sáttmáli gerst veruleiki" [16].
Sendistovan[rætta | rætta wikitekst]
Føroyar fáa sendistovu í Moskva í 2014 [18]. Løgmaður vil styrkja handilsviðurskiftini við Russland, og tí sambandi vil løgmaður hava eina sendistovu Moskva. "Sendistovan í Russlandi verður eitt týdningarmikið amboð hjá Føroyum at styrkja handilsviðurskiftini við Russland og onnur eystanlond", segði Johannesen. "Russland hevur alsamt størri týdning fyri Føroyar og landsstýrið staðfestir, at tað er týdningarmikið at vit hava okkara egnu umboð á staðnum, sum tryggjar støðugt samband og samstarv við russiskar myndugleikar og tollsamgongur um marknaðaratgongd og um at fáa fríhandilssáttmála", sigur landsstýrið. Í hesum sambandi hugsar landsstýrið sær, at føroysk umboð í Moskva skulu byggja upp gott samband við matvørumyndugleikar, tollmyndugleikar, vinnufeløg, myndugleikar og politikarar í Moskva, Kiev, Minsk, Kaliningrad, Astana, Murmansk og Arkhangelsk [19]. Landsstýrið segði, at Vinnuhúsið tekur undir við ætlanini at hava føroyska sendistovu í Moskva. Áhugin fyri at keypa fiskavørur úr Føroyum er vaksandi í hesum londum, serliga fáa Russland og Ukreina størri og størri týdning fyri føroyskan útflutning, eina mest uppisjóvarfisk og laks. Landsstýrið sigur, at tí er neyðugt at bøta um marknaðaratgongdina hjá føroyskum útflytarum.
"Hetta er ein stórur dagur fyri føroyskan uttanríkispolitikk. Sendistovan í Russlandi verður eitt týdningarmikið amboð hjá okkum at styrkja handilsviðurskiftini við Russland og onnur eystanlond. Málið er at fáa sendistovuna at virka í 2014", sigur Kaj Leo Holm Johannesen, løgmaður. Føroyar hava í 2013 sendistovu í Keypmannahavn, London, Reykjavík og Brússel. Sendistovan í Moskva verður sostatt fimta sendistova Føroya úti í heimi [20]. Hesar sendistovurnar kosta áleið 12,5 milliónir krónur at reka árliga. Og nú verða tvær milliónir árliga afturat til sendistovu í Russlandi. Sendistovan fer at kosta góðar 3,25 milliónir krónur. Í fyrstu syftu bendi á, at fíggjarnevndin ikki var serliga fyri ætlaninum hjá løgmanni. Fíggjarnevndin læt bara 500 000 DKK til endamálið. Fíggjarnevndin hevur í 2012 broytt støðu, og við triðju viðgerð av uppskotinum fer løgtingið at játta 3,25 milliónir krónur.
Landsverja[rætta | rætta wikitekst]
Herurin hevur altíð verið stoltleiki Russlands, men so er ikki longur. Herurin fær ringa fígging, og tann fyrr so stolti russiski herurin er um at detta sundur. Teir herskyldigu verða kúgaðir og yvirmenninir eyðmýktir. Á hvørjum ári verða 300 000 ungir menn kallaðir inn til hertænastu, men stúranin fyri harðskapi og fyri at verða sendir til Kekenia hevur gjørt tað at sleppa undan hertænastu til eina tjóðarítrótt. Fleiri enn 3 000 hermenn doyggja av harðskapinum, sum gjøgnumsúrgar allan herin.
Eitt sindur um Russland[rætta | rætta wikitekst]
- Russland er heimsins størsta land.
- Russland hevði stóran leiklut í 2. verðinskríggji.
- Russland er m.a kent fyri Sovjetsamveldið.
- Russland er býtt upp í 5 partar.
- Russland er í tveimun heimspørtum: Evropa og í Ásia.
- Í slættaumráðinum dyrkast: Korn, eplir og Sukur.
- Hægsta fjall er Elbrus sum er 5642 m høgt.
- Størsta vatnið er Bajkalvatn sum er 31 468 km2.
- Í Russlandi eru fleiri muslimar enn í Jordan og Libia tilsamans.
- Í høvusstaðnum Moskva er kenda: Reyða Torgi.
- Í vestara og syðra parti er fruktagóð jørð, men víða um í landinum er steinlendi.
- Í Russlandi kann tað gerast ræðuliga kalt, tí landið er so nær við Norðurpólin.
Mentan[rætta | rætta wikitekst]
Tónleikur, dansur og ballett[rætta | rætta wikitekst]
Russlands mongu fólkasløg hava hvør sínar serstøku siðvenjur innan fólkatónleik. Í 19. øld var tað ein kapping í tí russiska tónleikalívinum millum «Teir fimm» (Mili Balakirev, Aleksandr Porfirjevitj Borodin, César Cui, Modest Mussorgskij, Nikolaj Rimskij-Korsakov) og Mikhail Glinka øðrumegin, og teir meira afturhaldssinnaðu Nikolaj og Anton Rubinstein hinumegin. Seinni kom Pjotr Tsjajkovskij, ein av teimum kendastu romantikarunum. Tann russiska romantiska siðvenjan varð førd víðari av Sergej Rakhmaninov inn í 20. øld.
Í 20. øld var Rakhmaninov, Aleksandr Skrjabin, Igor Stravinskij, Sergej Prokofjev og Dmitrij Sjostakovitsj russiskir komponistar í heimsflokki. Í sovjettíðini var tann klassiski tónleikurin í Russlandi undir strongum eftirliti, og var gjarna rættiliga konservativur í tráð við doktrinini um sosialistiska realismu.
Russland hevur uppalt fleiri heimskendir konsertsolistar: violinistin David Ojstrakh, cellistin Mstislav Rostropovitsj, pianistarnir Vladimir Horowitz, Svjatoslav Richter og Emil Gilels, og sopranin Galina Visjnevskaja.
Pjotr Tsjajkovskij var maðurin handan kendastu ballettirnar við Svanavatninum, Nøtuknekkaranum og Tornerósu. Tíðliga í 20. øld gjørdist ballettdansararnir Anna Pavlova og Vatslav Nizjinskij heimskendar, og seinni varð siðvenjan førd víðari av dansarum sum Maja Plisetskaja, Rudolf Nurejev og Mikhail Barisjnikov. Bolsjoj í Moskva og Mariinskij í St. Pætursborg eru heimskendir ballettpallar.
Innan poptónleikin hevði bólkurin Akvarium kultstatus frá 1970-árunum og heilt til nýggjari tíð, við skiftandi limum. Undir glasnost kundu teir eitt stutt skifti útgeva teirra tónleik á tí statsliga plátufelagnum Melodija, eftir at hava tikið upp ólógliga síðan 1972. Støðan hjá hesum orkestrinum í tí seinasta partinum av Sovjet-tíðarskeiðnum kann samanberast við støðuna hjá Beatles í Vesturheiminum um somu tíð, meðan tann mest týðandi vísusangarin tá var Vladimir Vysotskij. Í dag er gentuduo'in T.A.T.u. Russlands størsta tónleikaliga útflutningsvøran. Av russiskum rock-orkestrum er Mumij Troll kendir og hava ein rættiliga stóran skara av fjepparum í Skandinavia.
Ítróttur[rætta | rætta wikitekst]
Av holdítrótti er íshockey millum best umtóktu í Russland. 21 av 24 lið í Kontinental Hockey League eru russisk, og tað russiska landsliðið hevur havt stóra sukse í altjóða meistaraskapum, eitt nú við gull í HM í 2009.Fyrr var íshockeylandsliðið hjá Sovjetsamveldinum heimsins besta við sjey gull, einari silvur og einari bronsu av 9 olympiskum kappingum. Tað mest vinnandi russiska íshockeyfelagið hevur verið CSKA Moskva, sum eisini vann Europacup 20 av 22 ferðum í tíðarskeiðnum 1969-90.
Russlands harrelandslið í fótbólti var pr. september 2009 á einum sættaplássi á listanum hjá FIFA um heimsranking. Í Euro 2008 vann liðið bronsuheiðursmerki, tað var besta plasering síðan Sovjetsamveldið fall. Tað góða spælið í meistaraskapinum gjørdi eisini at fleiri russiskir leikarar nú spældu í evropiskum toppliðum, hetta er eitt nú galdandi fyri Jurij Zjirkov í Chelsea og Andrej Arsjavin í Arsenal. Hóast tað, so er russiska meistaradeildin pengasterk og heldur eitt høgt støði, og tí spæla teir flestu landsliðsleikararnir í heimlandinum. Tradisjonelt hava Moskva-feløgini CSKA, Lokomotiv, Spartak og Dynamo verið tey sterkastu, men tey seinastu árini hevur Zenit úr St. Pætursborg bjóða sterku moskovittunum av.
Av einstaklingaítróttargreinunum hevur tennis verið best dámt síðan 1990-árini, nakað sum í stóran mun kann sigast at skyldast stóra áhugan hjá fyrrverandi forseta Russlandsm Boris Jeltsin, fyri hesum ítróttinum. Seinastu árini hava teir bestu russisku tennisleikararnir verið í heimsflokki, við leikarum sum Jevgenij Kafelnikov hjá monnunum og Anastasija Myskina, Anna Kurnikova og Marija Sjarapova hjá kvinnunum. Innan vetrarítrótt hevur Russland havt stóra sukse við langrenning, kanska serliga hjá kvinnunum. Jelena Välbe og Ljubov Jegorova vóru tær mest eyðsýndu í 1990-árunum, seinni komu eitt nú Larisa Lazutina, Julija Tsjepalova og Jevgenija Medvedeva-Abruzova. Hjá monnunum hava eitt nú Aleksej Prokurorov og Mikhail Ivanov havt sera góð úrslit. Tann etniski russarin Vladimir Smirnov hevði eisini sukse í 1980-árunum og 1990-árunum, men valdi at kappast fyri Kasakhstan eftir at Sovjetsamveldið varð upployst.
Tilsamans hevur Russland vunnið 323 heiðursmerki í summar-OL og 76 heiðursmerki í vetrar-OL (íroknað Tað russiska keisararíki til og við 1912). Harafturat kemur Sovjetsamveldið við tilsamans 1204 heiðursmerkjum (bæði summar og vetur) tíðarskeiðið 1952-88, og SUS við 135 heiðursmerkjum í 1992. Um man leggur alt hetta saman, so er Russland á øðrum plássi, næst eftir USA, í samlaðum tali av heiðursmerkjum frá øllum olympiskum leikum. Um tað bert verður hugt at heiðursmerkjum, sum ítróttafólk úr russisku føderasjónini hava vunnið síðan Russland gjørdist sjálvstøðug tjóð frá og við 1994, so kemur Russland á eitt fimtapláss.
Russland (sum tá var ein partur av Sovjetsamveldinum) fyriskipaði summar-OL í 1980. Leikirnir vóru hildnir í Moskva, men minkaðu orsakað av altjóða boykottinum av Summar-OL 1980, har fleiri lond valdu ikki at luttaka. Vetrar-OL 2014 vóru hildnir í Sotsji í útsynningsparti Russlands.
Russland verður eisini vertur fyri HM í fótbólti í 2018.[21]
Bókmentir[rætta | rætta wikitekst]
Í 18. øld, í russisku Upplýsingarøldini, mentist russikar bókmentir við verkum eftir Mikhail Lomonosov og Denis Fonvizin. Fyrst í 19. øld byrjaði ein tjóðskaparlig nýmótans siðvenja, har ið nakrir av teimum størstu rithøvundum í søgu Russlands útgóvu síni verk. Hetta tíðarskeiðið er eisini kent sum Gulløldin hjá Russiskum skaldskapi og byrjaði við Alexander Pushkin, ið verður sæddur sum stovnarin av tí nýggja russiska bókmentamálinum og verður ofta nevndur hin "Russiski Shakespeare".[22] Tíðarskeiðið helt fram inn í 19. øld við yrkingum eftir Mikhail Lermontov og Nikolay Nekrasov, sjónleikir eftir Alexander Ostrovsky og Anton Chekhov, og prosa eftir Nikolai Gogol og Ivan Turgenev. Leo Tolstoy og Fjodor Dostojevskij eru blivin ummæld av bókmentafrøðingum sum teir størstu skaldsøguhøvundarnir gjøgnum allar tíðir.[23][24]
Í 1880-árunum var øldin við teimum stóru skaldsøguhøvundunum farin og stuttsøgur og yrkingar gjørdist tær dominerandi sjangrurnar. Tey komandi áratíggjuni gjørdist kend sum , Silvurøldin við russiskum yrkingum, tá symbolisman kom í staðin fyri tað fyrr so dominerandi bókmentaligu realismuna. Nakrir av kendastu rithøvundunum frá hesum tíðarskeiðnum eru Valerij Brjusov, Vjatseslav Ivanov, Alexandr Blok, Nikolaj Gumiljov og Anna Akhmatova, og skaldsøguhøvundarnir Leonid Andrejev, Ivan Bunin, og Maksim Gorkij.
Keldur[rætta | rætta wikitekst]
- ↑ http://www.reuters.com/article/2014/01/31/us-russia-vodka-idUSBREA0U01120140131
- ↑ http://www.bbc.co.uk/news/health-25961063
- ↑ http://uk.reuters.com/article/2013/01/02/uk-russia-oil-idUKBRE90107X20130102
- ↑ http://www.amnesty.no/aktuelt/over-200-demonstranter-arrestert
- ↑ http://www.amnestyusa.org/our-work/cases/russia-anna-politkovskaya
- ↑ https://www.washingtonpost.com/world/europe/russias-supreme-court-upholds-ban-on-jehovahs-witnesses/2017/04/06/6b7432ac-1ae8-11e7-8598-9a99da559f9e_story.html?utm_term=.90367b2fb664
- ↑ http://www.thegayuk.com/magazine/4574334751/NEWS-UK-Tops-The-List-Of-Best-Place-For-LGBT-People-To-Live-In-Europe/5691495
- ↑ http://www.independent.com.mt/mobile/2013-05-20/news/gay-marriage-a-step-too-far-for-malta-1634992129/
- ↑ http://www.gaysir.no/artikkel.cfm?CID=15219
- ↑ http://thediplomat.com/2014/02/russia-to-establish-arctic-military-command/
- ↑ http://www.nordlysid.fo.php53-6.dfw1-1.websitetestlink.com/tad+lysir+i+eystri.html
- ↑ http://docreader.readspeaker.com/docreader/index.php?jsmode=1&cid=btsjm&lang=en_us&url=http%3A//www.tinganes.fo/Admin/Public/DWSDownload.aspx%3FFile%3D%252fFiles%252fFiler%252fPHJ+f%2526iacute%253blur%252fKopi+af+Import+Export+Russia+FO.pdf&referer=http%3A%2F%2Fwww.tinganes.fo%2FDefault.aspx%3FID%3D10768%26PID%3D10768%26NewsID%3D5405%26Action%3D1&v=
- ↑ http://www.in.fo/news-detail/news/tad-lysir-i-eystri/
- ↑ http://aktuelt.fo/handilsstongsulin+russland+tridstorsti+markadur+hja+foroyum.html#.Ux9sleddXv0
- ↑ http://www.us.fo/Default.aspx?ID=11242&M=News&PID=24224&NewsID=4742
- ↑ http://www.us.fo/Default.aspx?ID=11242&M=News&PID=24224&NewsID=4742
- ↑ http://www.nordlysid.fo.php53-6.dfw1-1.websitetestlink.com/tad+lysir+i+eystri.html
- ↑ http://kvf.fo/greinar/2013/12/18/foroyar-faa-sendistovu-i-moskva
- ↑ http://www.in.fo/news-detail/news/foeroysk-sendistova-i-moskva-naesta-ar/
- ↑ http://nordlysid.fo/foroyar+faa+sendistovu+i+moskva.html
- ↑ http://www.fifa.com/newscentre/news/newsid=1344497.html Vitjað 2. desember 2010
- ↑ Bók: Kelly, C, Russian Literature: A Very Short Introduction (Paperback), Oxford Paperbacks, ISBN 0-19-280144-9, 2001
- ↑ "Russian literature; Leo Tolstoy". Encyclopædia Britannica. http://www.britannica.com/EBchecked/topic/513793/Russian-literature. Heintað 11 April 2008.
- ↑ time.com


text:
Húsasnið
Vit hava umleið 40 áhugaverd húsasnið at velja ímillum. Vit hava býtt tey sundur í 5 bólkum, sum tit kunnu síggja niðanfyri.
Minst til at vit fegin vísa atlit til tykkara serynskir. Um tit ynskja onkra broyting í einum ávísum húsasniði, so setið tykkum í samband við okkum. Vit kunnu sum oftast koma tykkar ynskir á møti.
Hús við høgari reising og kjallara
Frágreiðing
Hesi húsasniðini hava høga reising, sum gevur eina eyka hædd. Har er eisini heilur kjallari, sum tit kunnu innrætta og brúka til kømur, ítriv, verkstað o.s.f.Les meira
Hús við lágari reising og kjallara
Frágreiðing
Hesi húsasniðini hava lága reising og hava eina stovuhædd og heilan kjallara, sum tit kunnu innrætta og brúka til kømur, ítriv, verkstað o.s.f.Les meira
Húsaloysnir til Myllnutjørn
Frágreiðing
Hesi sniðini eru gjørd serligt til verkætlanina við Myllutjørn.Les meira
Hús við høgari reising og fundamenti
Frágreiðing
Hesis húsasniðini hava høga reising, sum gevur eina eyka hædd. Tey standa á stoyptari grund við krúpikjallara.Les meira
Hús við lágari reising og fundamenti
Frágreiðing
Hesis húsasniðini hava lága reising. Tey standa á stoyptari grund við krúpikjallara.Les meira


text:
Alken
Ein alken er ein alkan við einari ella fleiri dupultbindingum. Bruttofrymilin fyri eina alken verður sostatt: CnH2n (er bert galdandi fyri alkenir við einari dupultbinding).
Alkenir verða nevndar við endingini -en og plássið har dupultbindingin situr verður ásett við einum talið. Alkenir eru ómettaðar, tí at tær hava dupultbinding/ar í sær. Hava tær bert eina dupultbinding, eru tær einkultómettaðar og hava tær fleiri dupultbindingar, eru tær fleirómettaðar.
Nakrar einfaldar alkenir eru:
- Ethen: C2H4 (eisini nevnd ethylen)
- Propen: C3H6
- 1-Buten: C4H8
- cis-3-Penten: C5H10
Sì eisini[rætta | rætta wikitekst]
Keldur[rætta | rætta wikitekst]
- John McMurry, Fundamentals of Organic Chemistry, Cornell University, 1998


text:
CapNegret14 frá 7 til 19 mars 12
Gudmundur bleiv sjúkur ímeðan vit vóru í Granada mánadagin 4 mars og var so
hampuliga frískur týsdagin meðan vit koyrdu heim til Altea, men versnaði so
aftur um kvøldi
Var eitt sindur sjúkur mikudagin, men bleiv ikki nakað serliga betri og hósdagin fóru vit til læknað við honum, læknin tók eina blóðroynd og eisini fekk hann eina sproytu og
resept til medicin. Blóðroyndin vísti at hann hevur fingið eitt virus sum slær í búkin og fer eisini at spýggja av hesum virus, um kvøldi var tað nógv betri og fríggjadagin var
hann nógv betri fyri, men sera slakkur aftaná hettar tørni. Hann orkaði ikki í skúla mánadagin, men týsdmorgunin fór hann í skúla og har komu øll børnini ímóti honum, flestu
komu rópandi og spurdi til hann um hann hevði tað betri nú. Gudmundur var rørdur yvir at verða móttikin soleiðis, týskvøldi var hann til Padel og nú er alt ok :o)
Ein pakkað má man fáa tá man er sjúkur :o)
Sunnudagin langan er fjørðurin altíð fullur av seglbátum, stuttligt at síggja Sunnudag er marknaður í La Nucia,
men tey eru altíð í fer við at rudda av tá vit koma :o)
Mánadagin vóru vit ein róligan spaseritúr, Gudmundur ikki ordiliga komin fyri
seg enn, men treingir til fríska luft
Nú er eitt sindur heitari, temp liggur um 20-22 gr
Mikudagin fóru vit ein túr á strondina í Calp, Gudmundur og Isak hyggaðu sær
óført í fleiri tímar, veðri er sera gott í dag :o)
Her er mega flottir rættir at fáa, alt úr sjógnum. Calp er ein fiskabýur
Tá man skal velja hvørja resturant man skal eta á, eru teir mega grammir at
vísa fram og man far bæði vín, sangría og bitar av øllum møguligum
So hava vit valt eina og sjálvandi tættast við stróndina so vit síggja teir
báðar, ímeðan teir eru á strondini
Kletturin í
Calp,
Penon de Ifach er 332 m høgur
Sær gott út, vit hava vælt ein bakkað til 3 vaksin og okkurt annað til teir
báðar
Sær gott út fyri 66€
Teir báðir royndi eisini okkurt av matinum, men mest at spæla við :o)
Gudmundur er komin fyri seg aftur, men hevur ikki fingið rætta litin og hevur
tapt seg nøkur pund
Isak hevði skúlating við hann gongur til norsk undirvísing
Sådan fyrsti svymjidagur á strondini í ár, 14 mars :o)
So koma teir inn við rækjum og øðrum, klokkan er uml 17
Teir eru so fittir og sera góðir vinir
Flamingo´ir í Calp er einasta stað í Europa teir liva frítt, koma úr Afrika
Her sæst ein Flamingo
Gudmundur ballar seg, er akkurát komin frá svimjing. Kl er 18:30 og um 18 gr
Kvøldarmynd
Bobby komin lort í býin, gongur eftir garðinum, men klárar ikki at venda, ov
smalt :o)
Ja ja gríni tit bara eftir mær, roknið eg við at Bobby hugsar
Albir sæst langt vekk í miðuni á myndini
Okkara íbúð longst til vinstur hædd 2
HER ERU VIT EIN BILTÚR Í VILLA JOIOSA OG EITT SINDUR SUNNAN FYRI, OG SO NORÐAFTUR :o)
Mega flott hús
Ikki loyvi at taka sand av strondini og bótin er minst 100 €
´
Villa Joiosa, legg til merkis at húsini hava flottar og ymiskar litir
Smøl hús. Ingolf hattar bláa er til sølu, um hitt á "hinum" høga hamrinum eru
ov høgt plasera fyri teg :o)
Oftani verða húsini bygd " úti á eggjuni "
Eitt alibrúk
Fittar eru tær, Olivia og Jewel, skúlavinir hjá Gudmundi
Tær renna eftir Gudmundi, hann hevur nokk við at renna undan, ikki altíð so
lætt at verða so "populerur" :o)
So bíða vit ímeðan Gudmundur er til svimjing
Laila hevur borðreitt við saltfiski, uhhhmmmm
Gudmundur´sa er meira einkultur, vil ikki hava alt møguligt á :o)
Hmm lækkurt
Eitt sindur frískligt at eta á altanuni í kvøld, tó at temp er 16 gr.
Sita beint og lurta eftir kringvarpinum og teir báðir tosa um mega stórar
kavaflikrur í Føroyum kvøld :o)
Leygardagur og Gudmundur just liðugur í frítíðarskúlanum, so vit steðgaðu líka á í Callosa eina løtu
So eru vit aftur ein túr í Calp :o)
Nakað av vindi í dag og nógvir brúktu stórar dragir at hála teir á vatnskí
Laila hevur tikið einar 50 myndir av sokkunum, síðani eg fekk tær í jólagávu
frá Ninni
so nú koyri eg eina á heimasíðuna so kanska hon fer at gevast at taka fleiri myndir
av mínum sokkum, haldi hon er øvindsjúk inn á teir Gudmundur og krígsmenn :o)
Gudmundur vildi hava pizza so vit sótu okkum niður at fáa okkum okkurt her í
Calp
Hasir báðir til vinstru hava bygt ein sandbonk, har ein liggur avdáttin, teir
hava skriva " me gusta el vino " mær dámar vín :o)
Sunnudagur og Gudmundur byggir hyttu
Síðani ein túr á strondina
Sera gott veður í dag, mátarin sigur 24 gr á altanuni :o)
hesin sigldi framvið altanuni hjá okkum í dag :o)
Mánadagur og tað er frídagur í Spania. Vit eru ein túr í Benidorm
Nøkur sandslott vóru á strondini í dag
So at fá okkum Tapas
Næstan eingin sól í dag og nakað av vindi NÆSTU MYNDIRNAR ==>